Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές των μηχανοκίνητων οχημάτων και τροποποίηση των οδηγιών 70/156/ΕΟΚ και 70/220/ΕΟΚ του Συμβουλίου (97/C 77/02) (Κείμενο που παρουσιάζει ενδιαφέρον για τον ΕΟΧ) COM(96) 248 τελικό - 96/0164 COD

(Υποβληθείσα από την Επιτροπή στις 29 Αυγούστου 1996)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία που προβλέπεται στο άρθρο 189 Β της συνθήκης,

Εκτιμώντας:

ότι θα πρέπει να ληφθούν μέτρα στο πλαίσιο της εσωτερικής αγοράς 7

ότι βάσει του πρώτου προγράμματος δράσης της Ευρωπαϊκής Κοινότητας για την προστασία του περιβάλλοντος (1), που εγκρίθηκε από το Συμβούλιο στις 22 Νοεμβρίου 1973, πρέπει να λαμβάνονται υπόψη οι πλέον πρόσφατες επιστημονικές εξελίξεις στον τομέα της καταπολέμησης της ατμοσφαιρικής ρύπανσης που προκαλείται από αέρια που εκπέμπονται από οχήματα με κινητήρα και να προσαρμόζονται αναλογώς οι οδηγίες που έχουν εκδοθεί προηγουμένως 7 ότι το πέμπτο πρόγραμμα δράσης, η γενική προσέγγιση του οποίου εγκρίθηκε από το Συμβούλιο στο ψήφισμά του της 1ης Φεβρουαρίου 1993 (2), προβλέπει ότι πρέπει να καταβληθούν περαιτέρω προσπάθειες για την αισθητή μείωση του σημερινού επιπέδου των εκπομπών ρύπων από τα μηχανοκίνητα οχήματα 7 ότι το πέμπτο πρόγραμμα δράσης καθορίζει επίσης στόχους όσον αφορά τη μείωση των εκπομπών για τους διάφορους ρύπους υπό τον όρο ότι η μείωση των εκπομπών θα αφορά τόσο τις κινητές όσο και τις στατικές πηγές 7

ότι η οδηγία 70/220/ΕΟΚ του Συμβουλίου (3) θεσπίζει τις οριακές τιμές για τις εκπομπές μονοξειδίου του άνθρακα και άκαυστων υδρογονανθράκων από τις μηχανές των οχημάτων αυτών 7 ότι αυτές οι οριακές τιμές μειώθηκαν για πρώτη φορά με την οδηγία 74/290/ΕΟΚ του Συμβουλίου (4) και συμπληρώθηκαν, βάσει της οδηγίας 77/102/ΕΟΚ (5) της Επιτροπής, με οριακές τιμές για τις επιτρεπόμενες εκπομπές οξειδίων του αζώτου 7 ότι οι οριακές τιμές για τους τρεις αυτούς τύπους ρυπαντών μειώθηκαν διαδοχικά με τις οδηγίες 78/665/ΕΟΚ (6), 83/351/ΕΟΚ (7) και 88/76/ΕΟΚ (8) της Επιτροπής 7 ότι με την οδηγία 88/436/ΕΟΚ του Συμβουλίου (9) καθορίστηκαν οριακές τιμές για τις εκπομπές σωματιδιακών ρύπων από πετρελαιοκινητήρες 7 ότι με την οδηγία 89/458/ΕΟΚ του Συμβουλίου (10) εισήχθησαν αυστηρότερα ευρωπαϊκά πρότυπα για τις εκπομπές αέριων ρύπων από μηχανοκίνητα οχήματα κυβισμού μικρότερου των 1 400 cm³ ότι η εφαρμογή των προτύπων αυτών επεκτάθηκε σε όλα τα επιβατηγά αυτοκίνητα ανεξάρτητα από τον κυβισμό του κινητήρα τους με βάση βελτιωμένη ευρωπαϊκή διαδικασία δοκιμής που περιλαμβάνει ένα εξωαστικό κύκλο οδήγησης και ότι, με την οδηγία 91/441/ΕΟΚ του Συμβουλίου (11), θεσπίστηκαν απαιτήσεις σχετικά με τις εκπομπές εξαερούμενων καυσίμων και την ανθεκτικότητα των σχετικών με τις εκπομπές μερών των οχημάτων καθώς επίσης και αυστηρότερα πρότυπα για τις εκπομπές σωματιδίων από οχήματα εφοδιασμένα με ντηζελοκινητήρα 7 ότι η οδηγία 94/12/ΕΟΚ του Ευρωπαϊκού Κοινοβουλίου και του Συμβουλίου (12) εισήγαγε αυστηρότερες οριακές τιμές για όλους τους ρυπαντές και τροποποιήθηκε ο έλεγχος συμμόρφωσης της παραγωγής 7 ότι τα επιβατηγά οχήματα που προορίζονται για τη μεταφορά περισσοτέρων των έξι επιβατών και που έχουν μέγιστη μάζα μεγαλύτερη από 2 500 kg, τα ελαφρά επαγγελματικά οχήματα και τα οχήματα παντός εδάφους, που εμπίπτουν στο πεδίο εφαρμογής της οδηγίας 70/220/ΕΟΚ και για το οποία ίσχυαν μέχρι τότε λιγότερο αυστηρά πρότυπα, υπόκεινται με τις οδηγίες 93/59/ΕΟΚ του Συμβουλίου (13) και 97/. . ./ΕΚ του Ευρωπαϊκού Κοινοβουλίου και του Συμβουλίου (14) σε πρότυπα εξίσου αυστηρά με εκείνα για τα επιβατηγά οχήματα, λαμβανομένων υπόψη των ειδικών συνθηκών που ισχύουν για τα οχήματα αυτά 7

ότι σύμφωνα με το άρθρο 4 της οδηγίας 94/12/ΕΚ απαιτείται από την Επιτροπή να υποβάλει προτάσεις για πρότυπα τα οποία θα τεθούν σε εφαρμογή μετά το 2000, σύμφωνα με νέα πολύπλευρη προσέγγιση και με βάση εκτενή εκτίμηση του κόστους και της αποτελεσματικότητας όλων των μέτρων που στοχεύουν στη μείωση της ρύπανσης από οδικές μεταφορές 7 ότι οι προτάσεις πρέπει να προβλέπουν, εκτός από την επί το αυστηρότερον τροποποίηση των προτύπων για τις εκπομπές των αυτοκινήτων, και συμπληρωματικά μέτρα στα οποία να περιλαμβάνονται η βελτίωση της ποιότητας των καυσίμων και η ενίσχυση του προγράμματος επιθεώρησης και συντήρησης του στόλου αυτοκινήτων 7 ότι οι προτάσεις πρέπει να βασίζονται στην καθιέρωση κριτηρίων ποιότητας του αέρα και συναφών στόχων μείωσης των εκπομπών και στην αξιολόγηση της σχέσης κόστους/αποτελεσματικότητας κάθε δέσμης μέτρων, λαμβάνοντας υπόψη τη δυνητική συμβολή και άλλων μέτρων όπως, μεταξύ άλλων, η διαχείριση της κυκλοφορίας, η ανάπτυξη των αστικών συγκοινωνιών, οι νέες τεχνολογίες κινητήρων ή η χρήση εναλλακτικών καυσίμων 7

ότι η Επιτροπή, για την εκπλήρωση των απαιτήσεων του άρθρου 4 της οδηγίας 94/12/ΕΚ, έθεσε σε εφαρμογή ευρωπαϊκό πρόγραμμα για την ποιότητα του αέρα, τις εκπομπές από την οδική κυκλοφορία, τα καύσιμα και την τεχνολογία των μηχανών (πρόγραμμα Auto-Oil) 7 ότι οι ευρωπαϊκές βιομηχανίες αυτοκινήτων και καυσίμων έχουν εκτελέσει το ερευνητικό πρόγραμμα για τις εκπομπές καυσαερίων, τα καύσιμα και τις τεχνολογίες κινητήρων (EPEFE) για να προσδιορισθεί κατά πόσον μπορούν να συμβάλουν τόσον τα μελλοντικά αυτοκίνητα όσο και τα καύσιμα κίνησής τους 7 ότι τα προγράμματα Auto-Oil και EPEFE αποσκοπούσαν στο να διασφαλιστεί ότι στις προτάσεις για οδηγίες σχετικά με τις εκπομπές ρύπων θα αναζητούνται οι καλύτερες δυνατές λύσεις τόσο για τον πολίτη όσο και για την οικονομία 7 ότι μελέτη της σχέσης κόστους/αποτελεσματικότητας που έγινε στο πλαίσιο του προγραμμάτος Auto-Oil έδειξε ότι, για να επιτευχθεί το 2010 ποιότητα αέρα όπως περιγράφεται στην ανακοίνωση της Επιτροπής σχετικά με το πρόγραμμα Auto-Oil, είναι αναγκαία η περαιτέρω βελτίωση της τεχνολογίας εκπομπών των αυτοκινήτων 7

ότι η βελτίωση των απαιτήσεων για τα νέα επιβατηγά αυτοκίνητα στην οδηγία 70/220/ΕΟΚ εντάσσεται σε συνεκτική σφαιρική στρατηγική της Κοινότητας στην οποία πρέπει επίσης να περιλαμβάνεται και η αναθεώρηση των προτύπων για τα ελαφρά επαγγελματικά οχήματα καθώς και τα βαρέα οχήματα από το έτος 2000, η βελτίωση των καυσίμων κίνησης και η επακριβέστερη εκτίμηση των αποδόσεων από πλευράς εκπομπών των εν χρήσει οχημάτων 7 ότι παράλληλα με τα μέτρα αυτά, θα χρειαστούν ωστόσο πρόσθετα αποτελεσματικά από πλευράς κόστους τοπικά μέτρα για την επίτευξη των κριτηρίων ποιότητας του αέρα στις πιο μολυσμένες περιοχές 7

ότι η οδηγία 70/220/ΕΟΚ, είναι μία από τις επιμέρους οδηγίες στα πλαίσια της διαδικασίας έγκρισης τύπου που θεσπίστηκε με την οδηγία 70/156/ΕΟΚ του Συμβουλίου, της 6 Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου μηχανοκίνητων οχημάτων και των ρυμουλκουμένων τους (15) όπως τροποποιήθηκε τελευταία από την οδηγία 96/27/ΕΚ του Ευρωπαϊκού Κοινοβουλίου και του Συμβουλίου (16) 7 ότι ο στόχος της μείωσης του επιπέδου των εκπομπών ρύπων από οχήματα με κινητήρα δεν μπορεί να επιτευχθεί σε ικανοποιητικό βαθμό μεμονωμένα από τα κράτη μέλη και, επομένως, μπορεί να επιτευχθεί καλύτερα με την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ρύπανσης του αέρα από μηχανοκίνητα οχήματα 7

ότι ως καίρια μέτρα για την επίτευξη ικανοποιητικής σε μεσοπρόθεσμη βάση ποιότητας του αέρα έχουν εντοπισθεί μειώσεις των ορίων της δοκιμής τύπου I που πρόκειται να εφαρμοστούν από το έτος 2000 και που θα περιορίσουν κατά 40 % τα οξείδια του αζώτου, 40 % τους ολικούς υδρογονάνθρακες και 30 % το μονοξείδιο του άνθρακα από τα βενζινοκίνητα οχήματα, κατά 20 % τα οξείδια του αζώτου, 20 % τη συνδυασμένη τιμή υδρογονανθράκων και οξειδίων του αζώτου, 40 % το μονοξείδιο του άνθρακα και 35 % τα αιωρούμενα σωματίδια από τα ντιζελοκίνητα επιβατηγά οχήματα έμμεσης έγχυσης και κατά 40 % το οξείδιο του αζώτου, 40 % τη συνδυασμένη τιμή υδρογονανθράκων και οξειδίων του αζώτου 40 % το μονοξείδιο του άνθρακα και 50 % τα αιωρούμενα σωματίδια από ντιζελοκίνητα οχήματα άμεσης έγχυσης 7 ότι οι μειώσεις αυτές ισχύουν για τους υδρογονάνθρακες και τα οξείδια του αζώτου με βάση την υπόθεση εργασίας ότι τα οξείδια του αζώτου αντιπροσωπεύουν αντιστοίχως το 45 % και το 80 % του βάρους της συνδυασμένης τιμής που μετράται σε βενζινοκίνητα/ντιζελοκίνητα ελαφρά οχήματα που πληρούν την οδηγία 94/12/ΕΚ 7 ότι τώρα καθορίζονται χωριστές οριακές τιμές για τα βενζινοκίνητα οχήματα ώστε να παρακολουθούνται οι εκπομπές αμφοτέρων των ρυπαντών 7 ότι για τα ντιζελοκίνητα οχήματα, για τα οποία τα πρότυπα του σταδίου 2000 είναι πιο απαιτητικά, διατηρείται συνδυασμένη οριακή τιμή ώστε να διευκολυνθεί η μηχανολογική μελέτη των μελλοντικών κινητήρων 7 ότι οι μειώσεις αυτές θα λαμβάνουν υπόψη την επίδραση επί των πραγματικών εκπομπών τροποποίησης του κύκλου δοκιμής που εγκρίθηκε επίσης με σκοπό να προσομοιώνονται καλύτερα οι εκπομπές έπειτα από εκκίνηση με ψυχρό κινητήρα («κατάργηση των 40 s») 7

ότι θα πρέπει να θεσπίζονται νέες διατάξεις σχετικά με τα ενσωματωμένα στα οχήματα συστήματα διάγνωσης (on-board diagnostics, OBD) με σκοπό να καθιστούν δυνατό τον άμεσο εντοπισμό αστοχίας του αντιρρυπαντικού εξοπλισμού του οχήματος και, κατά συνέπεια, να παρέχουν τη δυνατότητα να αναβαθμιστεί σημαντικώς η διατήρηση της αρχικής απόδοσης εκπομπών των κυκλοφορούντων οχημάτων με περιοδικούς ή έκτακτους ελέγχους 7 ότι τα συστήματα διάγνωσης (OBD) για τα ντιζελοκίνητα οχήματα είναι σε λιγότερο ανεπτυγμένο στάδιο και είναι δυνατόν να τοποθετούνται στα οχήματα αυτά μόνον προαιρετικά 7

ότι η δοκιμή τύπου IV με την οποία, προσδιορίζονται οι εκπομπές των εξαερούμενων καυσίμων των μηχανών ανάφλεξης με σπινθήρα μπορεί να βελτιωθεί ώστε να προσομοιώνονται καλύτερα οι πραγματικές εκπομπές εξαερούμενων καυσίμων καθώς επίσης και το καθεστώς των τεχνικών μετρήσεως 7

ότι τα χαρακτηριστικά των καυσίμων αναφοράς που χρησιμοποιούνται για τις δοκιμές των εκπομπών θα πρέπει να είναι ανάλογα με την εξέλιξη των προδιαγραφών των καυσίμων που θα προσφέρονται στην αγορά κατά το έτος 2000, κατόπιν νομοθετικών ρυθμίσεων σχετικά με την ποιότητα της βενζίνης και του ντίζελ 7

ότι, ως πρόσφορο από πλευράς κόστους/αποτελεσματικότητας συνοδευτικό μέτρο έχει αναγνωριστεί ότι μπορεί να αποτελέσει νέα μέθοδος για τον έλεγχο της συμμόρφωσης της παραγωγής των κυκλοφορούντων οχημάτων 7 ότι η μέθοδος αυτή έχει περιληφθεί στην οδηγία για τις εκπομπές με στόχο την εφαρμογή της από το έτος 2001 7 ότι θα πρέπει να τροποποιηθεί ανάλογα η οδηγία 70/156/ΕΟΚ 7

ότι θα πρέπει να επιτραπεί στα κράτη μέλη να ενθαρρύνουν, μέσω φορολογικών κινήτρων, τη θέση σε κυκλοφορία οχημάτων που πληρούν τις βελτιωμένες απαιτήσεις της παρούσας οδηγίας 7

ότι είναι αναγκαίο να καθοριστούν ενδεικτικές οριακές τιμές που θα εφαρμόζονται από το 2005 και θα μπορούν επίσης να χρησιμοποιούνται, μεταξύ άλλων, για να προωθείται η πρώιμη θέση σε κυκλοφορία οχημάτων στα οποία είναι ενσωματωμένος ο πλέον προηγμένος αντιρρυπαντικός εξοπλισμός 7

ότι οι εν λόγω ενδεικτικές τιμές θα πρέπει να επιβεβαιωθούν με οδηγία του Ευρωπαϊκού Κοινοβουλίου και του Συμβουλίου επί τη βάση πρότασης που θα υποβάλει η Επιτροπή το αργότερο μέχρι την 31η Δεκεμβρίου 1999 7 ότι η Επιτροπή θα προτείνει ταυτοχρόνως μέτρα για τη βελτίωση της ποιότητας των καυσίμων το έτος 2005 7 ότι αμφότερες οι οδηγίες θα πρέπει να τεθούν ταυτοχρόνως σε ισχύ το 2005 7

ότι η οδηγία 70/220/ΕΟΚ θα πρέπει να τροποποιηθεί ανάλογα,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 70/156/ΕΟΚ τροποποιείται ως εξής:

1. Το άρθρο 10 τροποποιείται ως εξής:

α) Ο τίτλος αντικαθίσταται από τον ακόλουθο:

«Συμμόρφωση της παραγωγής και ρυθμίσεις για τη συμμόρφωση των κυκλοφορούντων οχημάτων»

β) Προστίθεται η εξής νέα παράγραφος 3:

«3. Κράτος μέλος που χορηγεί έγκριση τύπου ως προς επιμέρους οδηγίες οι οποίες περιλαμβάνουν διατάξεις με ποσοτικούς περιορισμούς όσον αφορά την αντοχή στο χρόνο εν χρήσει συστημάτων, κατασκευαστικών στοιχείων ή τεχνικών ενοτήτων που καλύπτονται από τις οδηγίες αυτές, προβαίνει στις απαραίτητες ρυθμίσεις για να εξασφαλίζεται ότι οι διατάξεις αυτές τηρούνται, με τη διενέργεια ελέγχων των κυκλοφορούντων οχημάτων σύμφωνα με τις διαδικασίες που ορίζονται στις αντίστοιχες οδηγίες.»

2. Το άρθρο 11 τροποποιείται ως εξής:

α) Ο τίτλος αντικαθίσταται από τον ακόλουθο:

«Μη συμμόρφωση και μη τήρηση»

β) Παρεμβάλλεται νέα παράγραφος 4.α:

«4.α. Θεωρείται ότι δεν τηρούνται διατάξεις με ποσοτικούς περιορισμούς όσον αφορά την αντοχή στο χρόνο που προβλέπονται σε επιμέρους οδηγία όταν από επιθεωρήσεις κυκλοφορούντων οχημάτων, που διενεργούνται, σύμφωνα με τις σχετικές προδιαγραφές της οδηγίας, προκύψει ότι ο τύπος οχήματος δεν πληροί τις εν λόγω απαιτήσεις ανθεκτικότητας.

Εάν κράτος μέλος που έχει χορηγήσει έγκριση τύπου διαπιστώσει ότι εν χρήσει οχήματα συνοδευόμενα από πιστοποιητικό συμμόρφωσης δεν πληρούν τις διατάξεις, με ποσοτικούς περιορισμούς όσον αφορά την αντοχή στο χρόνο, επιμέρους οδηγίας, βάσει της οποίας έχει χορηγηθεί η έγκριση τύπου, το κράτος μέλος αποφασίζει για τα μέτρα που πρέπει να ληφθούν προκειμένου να εξασφαλιστεί ότι θα αποκατασταθεί η τήρηση των εν λόγω διατάξεων από τα εν χρήση οχήματα. Οι αρμόδιες για τις εγκρίσεις αρχές του κράτους μέλους ενημερώνουν τις αντίστοιχες αρχές άλλων κρατών μελών σχετικά με τα μέτρα που σχεδιάζουν. Οι αρμόδιες αρχές κάθε κράτους μέλους αποφασίζουν κατά πόσον είναι πρόσφορο να εφαρμοστούν στην επικράτειά τους τα προγραμματιζόμενα μέτρα.

Εάν κράτος μέλος διαπιστώσει ότι κυκλοφορούντα οχήματα που συνοδεύονται από πιστοποιητικό συμμόρφωσης δεν πληρούν διατάξεις, με ποσοτικούς περιορισμούς όσον αφορά την αντοχή στο χρόνο, σύμφωνα με επιμέρους οδηγία, βάσει της οποίας έχει χορηγηθεί ή έγκριση τύπου, ζητεί από το κράτος μέλος το οποίο χορήγησε την έγκριση τύπου να επαληθεύσει με επιθεωρήσεις στα κυκλοφορούντα οχήματα, ενδεχομένως σε συνεργασία με τις αρμόδιες αρχές άλλων κρατών μελών, ότι τα κυκλοφορούντα οχήματα πληρούν αυτές τις διατάξεις. Οι ενέργειες αυτές πρέπει να πραγματοποιούνται όσο το δυνατόν συντομότερα και οπωσδήποτε εντός εξαμήνου από την ημερομηνία που απευθύνθηκε το αίτημα.

Όταν διαπιστώνεται μη τήρηση των διατάξεων σύμφωνα με το τρίτο εδάφιο για κυκλοφορούν όχημα, η αρμόδια για τις εγκρίσεις οχημάτων αρχή λαμβάνει τα μέτρα που προβλέπονται στο δεύτερο εδάφιο.»

γ) Η παράγραφος 5 αντικαθίσταται από το ακόλουθο κείμενο:

«5. Οι αρμόδιες για τις εγκρίσεις αρχές των κρατών μελών αλληλοενημερώνονται εντός ενός μηνός σχετικά με την ανάκληση ένδειξης τύπου και τους λόγους της ανάκλησης. Σε περίπτωση που διενεργείται επιθεώρηση σύμφωνα με την παράγραφο 2 του άρθρου 10 οι αρμόδιες για τις εγκρίσεις αρχές του κράτους μέλους αλληλοενημερώνονται σχετικά με τις αποφάσεις που έλαβαν βάσει των αποτελεσμάτων της επιθεώρησης.»

δ) Η παράγραφος 6 αντικαθίσταται από το ακόλουθο κείμενο:

«6. Εάν κράτος μέλος που έχει χορηγήσει έγκριση τύπου αμφισβητεί τη μη συμμόρφωση ή μη τήρηση επί της οποίας ενημερώθηκε, τα κράτη μέλη που θίγονται επιδιώκουν τη διευθέτηση της διαφοράς. Ενημερώνεται η Επιτροπή η οποία, εάν παραστεί ανάγκη, διοργανώνει τις κατάλληλες διαβουλεύσεις με σκοπό να επιτευχθεί διακανονισμός.»

3. Στο άρθρο 12 προστίθεται το εξής νέο εδάφιο:

«Όλες οι αποφάσεις που λαμβάνονται σύμφωνα με διατάξεις που έχουν θεσπιστεί για την εφαρμογή της παρούσας οδηγίας και για τη θέσπιση μέτρων αποκατάστασης της συμμόρφωσης των κυκλοφορούντων οχημάτων πρέπει να αναφέρουν λεπτομερώς τους λόγους στους οποίους έχουν βασισθεί. Οι αρμόδιες αρχές κάθε κράτους μέλους που αποφασίζει να αρχίσει να εφαρμόζει τα προγραμματιζόμενα μέτρα ενημερώνουν το ενδιαφερόμενο μέρος, το οποίο, ταυτόχρονα, πρέπει να ενημερωθεί σχετικά με τα ένδικα μέσα τα οποία διαθέτει σύμφωνα με την ισχύουσα νομοθεσία στα κράτη μέλη και σχετικά με τις προθεσμίες που προβλέπονται για την άσκηση αυτών των ένδικων μέσων.»

Άρθρο 2

Τα παραρτήματα της οδηγίας 70/220/ΕΟΚ τροποποιούνται σύμφωνα με το παράρτημα της παρούσας οδηγίας.

Άρθρο 3

1. Με την επιφύλαξη των διατάξεων του άρθρου 6, από την 1η Ιανουαρίου 1998 τα κράτη μέλη δεν μπορούν για λόγους σχετικούς με τη ρύπανση της ατμόσφαιρας από εκπομπές οχημάτων:

- να αρνούνται τη χορήγηση έγκρισης τύπου ΕΚ σύμφωνα με το άρθρο 4 παράγραφος 1 της οδηγίας 70/156/ΕΟΚ ή

- να αρνούνται τη χορήγηση εθνικής έγκρισης τύπου ή

- να απαγορεύουν την ταξινόμηση, την πώληση ή θέση σε κυκλοφορία οχημάτων,

εάν τα οχήματα πληρούν τις απαιτήσεις της οδηγίας 70/220/ΕΟΚ, όπως τροποποιήθηκε από την παρούσα οδηγία.

2. Με την επιφύλαξη των διατάξεων του άρθρου 6, από την 1η Ιανουαρίου 2000 τα κράτη μέλη:

- δεν μπορούν πλέον να χορηγούν έγκριση τύπου ΕΚ σύμφωνα με το άρθρο 4 παράγραφος 1 της οδηγίας 70/156/ΕΟΚ και

- να αρνούνται την χορήγηση εθνικής έγκρισης τύπου,

για νέο τύπο οχημάτων και προβάλλοντας λόγους σχετικούς με τη ρύπανση του αέρα από εκπομπές εάν τύπος οχημάτων δεν συμμορφώνεται προς τις διατάξεις της οδηγίας 70/220/ΕΟΚ, όπως τροποποιήθηκε από την παρούσα οδηγία.

Για τη δοκιμή τύπου I πρέπει να χρησιμοποιούνται οι οριακές τιμές που ορίζονται στη γραμμή Α του πίνακα στο σημείο 5.3.1.4 του παραρτήματος I της οδηγίας 70/220/ΕΟΚ.

3. Από την 1η Ιανουαρίου 2001 τα κράτη μέλη πρέπει:

- να θεωρούν ότι τα πιστοποιητικά πιστότητας που συνοδεύουν νέα οχήματα σύμφωνα με τις διατάξεις της οδηγίας 70/156/ΕΟΚ δεν είναι πλέον έγκυρα για τους σκοπούς του άρθρου 7 παράγραφος 1 της εν λόγω οδηγίας και

- να αρνούνται την ταξινόμηση, την πώληση ή τη θέση σε κυκλοφορία νέων οχημάτων που δεν συνοδεύονται από πιστοποιητικό πιστότητας σύμφωνα με την οδηγία 70/156/ΕΟΚ,

για λόγους σχετικούς με την ατμοσφαιρική ρύπανση από εκπομπές, εφόσον τα οχήματα δεν πληρούν τις απαιτήσεις της οδηγίας 70/220/ΕΟΚ, όπως τροποποιείται από την παρούσα οδηγία.

Για τη δοκιμή τύπου I πρέπει να χρησιμοποιούνται οι οριακές τιμές που ορίζονται στη γραμμή Α του πίνακα στο σημείο 5.3.1.4 του παραρτήματος I της οδηγίας 70/220/ΕΟΚ.

Άρθρο 4

Τα κράτη μέλη μπορούν να θεσπίζουν φορολογικά κίνητρα μόνο για μηχανοκίνητα οχήματα που πληρούν τις απαιτήσεις της οδηγίας 70/220/ΕΟΚ, όπως τροποποιήθηκε από την παρούσα οδηγία. Τα κίνητρα αυτά πρέπει να είναι σύμφωνα με τις διατάξεις της συνθήκης και να πληρούν τις ακόλουθες προϋποθέσεις:

- να ισχύουν για όλα τα νέα οχήματα που διατίθενται στην αγορά κράτους μέλους και πληρούν ήδη τις απαιτήσεις οριακών τιμών που ορίζονται στη γραμμή Α του πίνακα στο σημείο 5.3.1.4 του παραρτήματος I της οδηγίας 70/220/ΕΟΚ, όπως τροποποιείται από την παρούσα οδηγία, ή τις ενδεικτικές οριακές τιμές που ορίζονται στη γραμμή Β του ιδίου πίνακα,

- να παύουν να ισχύουν μόλις αρχίσουν να εφαρμόζονται υποχρεωτικά οι τιμές για εκπομπές που καθορίζονται στο άρθρο 3 παράγραφος 3 όσον αφορά τα νέα μηχανοκίνητα οχήματα ή, από την 1η Ιανουαρίου 2005 οι ενδεικτικές οριακές τιμές που ορίζονται στη γραμμή Α του πίνακα στο σημείο 5.3.1.4 του παραρτήματος I της οδηγίας 70/220/ΕΟΚ όπως τροποποιείται από την παρούσα οδηγία,

- για κάθε τύπο οχήματος με κινητήρα, να αντιστοιχούν σε ποσόν χαμηλότερο από το πρόσθετο κόστος των τεχνικών λύσεων που επιβάλλονται για να διασφαλιστεί η τήρηση των τιμών που ορίζονται στο άρθρο 3 παράγραφος 3, ή των ενδεικτικών οριακών τιμών που ορίζονται στη γραμμή Β του πίνακα στο σημείο 5.3.1.4 του παραρτήματος I της οδηγίας 70/220/ΕΟΚ όπως τροποποιείται από την παρούσα οδηγία, καθώς και το κόστος τοποθέτησής τους στο όχημα.

Η Επιτροπή ενημερώνεται εγκαίρως για τύχον σχέδια θέσπισης ή τροποποίησης των φορολογικών κινήτρων που αναφέρονται στην πρώτη παράγραφο, ώστε να μπορεί να υποβάλλει τις παρατηρήσεις της.

Άρθρο 5

Η Επιτροπή υποβάλλει στο Ευρωπαϊκό Κοινοβούλιο και το Συμβούλιο πρόταση για αυστηρότερα πρότυπα εκπομπών από τα οχήματα που εμπίπτουν στο πεδίο εφαρμογής της παρούσας οδηγίας, το αργότερο εντός 12 μηνών από την ημερομηνία έκδοσης της παρούσας οδηγίας και οπωσδήποτε έως τις 31 Δεκεμβρίου 1998. Η πρόταση βασίζεται σε αναθεώρηση και βελτίωση της μεθόδου που χρησιμοποιήθηκε για την κατάρτιση των μέτρων της παρούσας οδηγίας.

Η στρατηγική που θα προταθεί πρέπει να εκπονηθεί για να παράγει αποτελέσματα που να πληρούν τις απαιτήσεις των κοινοτικών προτύπων για την ποιότητα του ατμοσφαιρικού αέρα και των σχετικών στόχων με το ελάχιστο κόστος και λαμβάνοντας υπόψη:

- τις τάσεις όσον αφορά την ποιότητα του αέρα,

- τις εκπομπές επιβλαβών ρύπων στην Ευρώπη από πηγές του τομέα των μεταφορών και, εκτός αυτού, και τη συμβολή που θα μπορούσαν να έχουν στη βελτίωση της ποιότητας του αέρα τα υφιστάμενα, τα εκκρεμή και τα πιθανά μέτρα ελέγχου των εκπομπών από πηγές εκτός του τομέα των μεταφορών,

- τις τεχνικές εξελίξεις όσον αφορά τις τεχνολογίες οχημάτων καθώς και τις νέες τεχνολογίες κινητήρων (π.χ. ηλεκτρική ώση, στοιχεία καυσίμου) και τις τεχνολογίες διύλισης,

- το δυναμικό των εναλλακτικών καυσίμων όπως το πεπιεσμένο φυσικό αέριο (CNG), το υγραέριο (LPG), ο διμεθυλαιθέρας (DME) και τα βιοκαύσιμα για μείωση των εκπομπών οχημάτων,

- τις δυνατές βελτιώσεις των διαδικασιών δοκιμών για έγκριση τύπου των νέων οχημάτων, ιδίως την προσθήκη νέας διαδικασίας δοκιμής σε χαμηλές θερμοκρασίες,

- το δυναμικό των τεχνικών, μη τεχνικών και τοπικών μέτρων για τη μείωση των εκπομπών: εν προκειμένω, πρέπει να αξιολογηθεί η συμβολή των μεταφορών και άλλων μέτρων πολιτικής όπως η διαχείριση της κυκλοφορίας, η βελτίωση των αστικών δημόσιων συγκοινωνιών και τα συστήματα απόσυρσης παλαιών αυτοκινήτων,

- τη συμβολή που θα μπορούσαν να έχουν επιλεκτικά και διαφοροποιημένα φορολογικά μέτρα στη μείωση των εκπομπών χωρίς να έχουν αρνητικές επιπτώσεις στη λειτουργία της εσωτερικής αγοράς,

- τις επιπτώσεις οποιουδήποτε μέτρου στις εκπομπές CO2,

- τις στρατηγικές που ακολουθούν οι χώρες μη μέλη για τη βελτίωση της ποιότητας του αέρα και τις τιμές εκπομπών που εφαρμόζουν,

- την κατάσταση όσον αφορά τον εφοδιασμό και την ποιότητα του αργού πετρελαίου που είναι διαθέσιμο στην Κοινότητα.

Η πρόταση περιλαμβάνει, μεταξύ άλλων, οριακές τιμές για τις εκπομπές υποχρεωτικά εφαρμοζόμενες από την 1η Ιανουαρίου 2005 οι οποίες να επιβεβαιώνουν ή να τροποποιούν τις ενδεικτικές οριακές τιμές που ορίζονται στο σημείο 5.3.1.4 γραμμή Β του παραρτήματος I της οδηγίας 70/220/ΕΟΚ, όπως τροποποιείται από την παρούσα οδηγία. Επιπλέον, στην πρόταση πρέπει να καθορίζεται κατά πόσον θα πρέπει να αναθεωρηθεί το πλαίσιο εντός του οποίου τα κράτη μέλη έχουν τη δυνατότητα να παρέχουν φορολογικά κίνητρα που προβλέπονται στην οδηγία 70/220/ΕΟΚ όπως τροποποιείται από την παρούσα οδηγία.

Η πρόταση υποβάλλεται στο Ευρωπαϊκό Κοινοβούλιο και το Συμβούλιο ταυτοχρόνως με την πρόταση που προβλέπεται στο άρθρο 9 της οδηγίας 97/. . ./ΕΚ του Ευρωπαϊκού Κοινοβουλίου και του Συμβουλίου (17) (σχετικά με την ποιότητα των καυσίμων βενζίνης και ντίζελ) 7 τα μέτρα τίθενται σε ισχύ ταυτοχρόνως με τα μέτρα που προβλέπονται στην πρόταση η οποία θα υποβληθεί σύμφωνα με το άρθρο 9 της εν λόγω οδηγίας.

Άρθρο 6

Οι διατάξεις της παρούσας οδηγίας θα τεθούν σε ισχύ ταυτόχρονα και σύμφωνα με το χρονοδιάγραμμα για την εισαγωγή μέτρων που ορίζονται στην οδηγία του Ευρωπαϊκού Κοινοβουλίου και του Συμβουλίου σχετικά με την ποιότητα των καυσίμων βενζίνης και ντίζελ.

Άρθρο 7

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 31 Δεκεμβρίου 1997. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει σχετικά τα λοιπά κράτη μέλη.

Άρθρο 8

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 9

Η παρούσα οδηγία απευθύνεται στα κράτη μέλη.

(1) ΕΕ αριθ. C 112 της 20. 12. 1973, σ. 1.

(2) ΕΕ αριθ. C 138 της 17. 5. 1993, σ. 1.

(3) ΕΕ αριθ. L 76 της 6. 4. 1970, σ. 1.

(4) ΕΕ αριθ. L 159 της 15. 6. 1974, σ. 61.

(5) ΕΕ αριθ. L 32 της 3. 2. 1977, σ. 32.

(6) ΕΕ αριθ. L 223 της 14. 8. 1978, σ. 48.

(7) ΕΕ αριθ. L 197 της 20. 7. 1983, σ. 1.

(8) ΕΕ αριθ. L 36 της 9. 2. 1988, σ. 1.

(9) ΕΕ αριθ. L 214 της 6. 8. 1988, σ. 1.

(10) ΕΕ αριθ. L 226 της 3. 8. 1989, σ. 1.

(11) ΕΕ αριθ. L 242 της 30. 8. 1991, σ. 1.

(12) ΕΕ αριθ. L 100 της 19. 4. 1994, σ. 42.

(13) ΕΕ αριθ. L 186 της 28. 7. 1993, σ. 21.

(14) ΕΕ αριθ. L . . .

(15) ΕΕ αριθ. L 42 της 23. 2. 1970, σ. 1.

(16) ΕΕ αριθ. L 169 της 8. 7. 1996, σ. 1.

(17) Βλ. σ. . . . της παρούσας Επίσημης Εφημερίδας.

ΠΑΡΑΡΤΗΜΑ

ΤΡΟΠΟΠΟΙΗΣΕΙΣ ΣΤΑ ΠΑΡΑΡΤΗΜΑΤΑ ΤΗΣ ΟΔΗΓΙΑΣ 70/220/ΕΟΚ ΟΠΩΣ ΤΡΟΠΟΠΟΙΗΘΗΚΕ ΑΠΟ ΤΗΝ ΟΔΗΓΙΑ

ΚΑΤΑΛΟΓΟΣ ΠΑΡΑΡΤΗΜΑΤΩΝ

1. Ο κατάλογος των παραρτημάτων τροποποιείται ως εξής:

- Οι παραπομπές στους τίτλους του παραρτήματος VI διατυπώνονται ως εξής:

«ΠΑΡΑΡΤΗΜΑ VI: Δοκιμή τύπου VI (Προσδιορισμός των εκπομπών εξαερούμενων καυσίμων σε μηχανοκίνητα οχήματα ανάφλεξης με σπινθήρα)

Προσάρτημα 1: Συχνότητα και μέθοδοι διακριβώσεως

Προσάρτημα 2: Ημερήσια καμπύλη θερμοκρασιών περιβάλλοντος για τη δοκιμή ημερήσιων εκπομπών»

- ΠΑΡΑΡΤΗΜΑ VIII:

Η επικεφαλίδα διατυπώνεται ως ακολούθως: «Προδιαγραφές για τα καύσιμα αναφοράς»

- Προστίθενται τα ακόλουθα παραρτήματα:

«ΠΑΡΑΡΤΗΜΑ X: Διαδικασίες για τον έλεγχο της συμμόρφωσης των εν χρήσει οχημάτων

ΠΑΡΑΡΤΗΜΑ XI: Ενσωματωμένα συστήματα διάγνωσης (OBD) με μηχανοκίνητα οχήματα

Προσάρτημα 1: Λειτουργικές πτυχές των OBD

Προσάρτημα 2: Διαγνωστικές υπηρεσίες (Μέθοδοι δοκιμής)

Προσάρτημα 3: Μέσα OBD

Προσάρτημα 4: Κωδικοί αριθμοί

Προσάρτημα 5: Προσθήκη στο έγγραφο πληροφοριών

Προσάρτημα 6: Βασικά χαρακτηριστικά της οικογένειας οχημάτων

Προσάρτημα 7: Προσθήκη στο πιστοποιητικό έγκρισης ΕΚ τύπου»

ΠΑΡΑΡΤΗΜΑ I

2. Η επικεφαλίδα τροποποιείται ως εξής:

«ΠΕΔΙΟ ΕΦΑΡΜΟΓΗΣ, ΟΡΙΣΜΟΙ, ΑΙΤΗΣΗ ΓΙΑ ΕΓΚΡΙΣΗ ΕΚ ΤΥΠΟΥ, ΕΓΚΡΙΣΗ ΕΚ ΤΥΠΟΥ, ΑΠΑΙΤΗΣΕΙΣ ΚΑΙ ΔΟΚΙΜΕΣ, ΕΠΕΚΤΑΣΗ ΤΗΣ ΕΓΚΡΙΣΗΣ ΕΚ ΤΥΠΟΥ, ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ, ΤΗΡΗΣΗ ΔΙΑΤΑΞΕΩΝ ΕΚΠΟΜΠΩΝ ΑΠΟ ΕΝ ΧΡΗΣΕΙ ΟΧΗΜΑΤΑ, ΕΝΣΩΜΑΤΩΜΕΝΑ ΣΥΣΤΗΜΑΤΑ ΔΙΑΓΝΩΣΗΣ (OBD)»

3. Σημείο 1:

Η πρώτη πρόταση διατυπώνεται ως εξής:

«Η παρούσα οδηγία εφαρμόζεται

- στις εκπομπές καυσαερίων, στις εκπομπές εξαερούμενων καυσίμων, στις εκπομπές αερίων στροφαλοθαλάμου, στην ανθεκτικότητα των αντιρρυπαντικών διατάξεων και στα ενσωματωμένα συστήματα διάγνωσης (OBD) για όλα τα μηχανοκίνητα οχήματα που φέρουν κινητήρες επιβαλόμενης ανάφλεξης.

και

- στις εκπομπές καυσαερίων, στην ανθεκτικότητα των αντιρρυπαντικών διατάξεων και των ενσωματωμένων συστημάτων διάγνωσης (OBD) από οχήματα κατηγορίας M1 και N1 (1), που φέρουν κινητήρες ανάφλεξης διά συμπιέσεως,

που καλύπτονται από τις διατάξεις του άρθρου 1 της οδηγίας 70/220/ΕΟΚ όπως τροποποιήθηκε από την οδηγία 83/351/ΕΟΚ (2), με εξαίρεση τα οχήματα της κατηγορίας N1 για τα οποία έχει χορηγηθεί έγκριση τύπου σύμφωνα με την οδηγία 88/77/ΕΟΚ (3).»

4. Προστίθεται το εξής νέο σημείο 2.13:

«2.13. "OBD" σημαίνει ενσωματωμένο σύστημα διάγνωσης (On-Board Diagnostics) για τον έλεγχο των εκπομπών με δυνατότητα να εντοπίζει το πιθανό σημείο δυσλειτουργίας μέσω κωδικών βλάβης καταχωρημένων σε μνήμη υπολογιστού.»

5. Τα σημεία 3 έως 3.2.1 τροποποιούνται ως εξής:

«3. ΑΙΤΗΣΗ ΓΙΑ ΕΓΚΡΙΣΗ ΕΚ ΤΥΠΟΥ

3.1. Η αίτηση για έγκριση ΕΚ τύπου σύμφωνα με το άρθρο 3 παράγραφος 4 της οδηγίας 70/156/ΕΟΚ εξαερουμένων καυσίμων όσον αφορά τις εκπομπές του σωλήνα εξαγωγής, τις εκπομπές εξαερούμενων καυσίμων, την αντοχή των αντιρρυπαντικών διατάξεων καθώς επίσης και το ενσωματωμένο σύστημα διάγνωσης (OBD) τύπου οχήματος υποβάλλεται από τον κατασκευαστή του οχήματος.

Εφόσον η αίτηση αφορά ενσωματωμένο σύστημα διάγνωσης (OBD) πρέπει να τηρείται η διαδικασία που περιγράφεται στο παράρτημα XI σημείο 3.

3.2. Στο παράρτημα II δίνεται ένα υπόδειγμα του εγγράφου πληροφοριών σχετικά με τις εκπομπές καυσαερίων, τις εκπομπές εξαερουμένων καυσίμων και την αυθεντικότητα, ενώ στο παράρτημα XI προσάρτημα 5 δίνεται υπόδειγμα σχετικά με το ενσωματωμένο σύστημα διάγνωσης (OBD).

3.2.1. Κατά περίπτωση, υποβάλλονται αντίτυπα και άλλων εγκρίσεων τύπου με τα σχετικά στοιχεία για να υπάρχει η δυνατότητα επέκτασης των εγκρίσεων και καθορισμού συντελεστών φθοράς.»

6. Τα σημεία 4 έως 4.2 τροποποιούνται ως εξής:

«4. ΧΟΡΗΓΗΣΗ ΕΓΚΡΙΣΕΩΣ ΕΚ ΤΥΠΟΥ

4.1. Εφόσον πληρούνται οι σχετικές απαιτήσεις, η έγκριση ΕΚ τύπου χορηγείται σύμφωνα με το άρθρο 4 παράγραφος 3 της οδηγίας 70/156/ΕΟΚ.

4.2. Στο παράρτημα IX δίνεται υπόδειγμα σχετικά με το πιστοποιητικό έγκρισης ΕΚ τύπου σχετικά με τις εκπομπές σωλήνων εξαγωγής, τις εκπομπές εξαερουμένων καυσίμων και την ανθεκτικότητα, ενώ στο παράρτημα XI προσάρτημα 7 δίνεται υπόδειγμα σχετικά με το ενσωματωμένο σύστημα διάγνωσης (OBD).»

7. Σημείο 5:

Διαγράφεται η σημείωση.

8. Σημείο 5.1.1:

Η παράγραφος 2 διατυπώνεται ως εξής:

«Τα τεχνικά μέτρα που λαμβάνονται από τον κατασκευαστή πρέπει να διασφαλίζουν ότι οι εκπομπές καυσαερίων και οι εκπομπές εξαερουμένων καυσίμων παραμένουν εντός των ορίων που προβλέπονται στην παρούσα οδηγία καθ' όλη την κανονική διάρκεια της ζωής του οχήματος και υπό κανονικές συνθήκες χρήσεως. Στα μέτρα αυτά περιλαμβάνονται η ασφάλεια των εύκαμπτων σωλήνων, των ενώσεών τους και των συνδέσεών τους, που χρησιμοποιούνται στα συστήματα ελέγχου εκπομπών, τα οποία πρέπει να είναι κατασκευασμένα έτσι ώστε να είναι σύμφωνα με τα αρχικά σχέδια.

Όσον αφορά τις εκπομπές των σωλήνων εξαγωγής, οι διατάξεις αυτές θεωρείται ότι εάν τηρούνται αντίστοιχα, οι διατάξεις του σημείου 5.3.1.4 (έγκριση τύπου), του σημείου 7 (συμμόρφωση της παραγωγής) και του σημείου 8 (συμμόρφωση εν χρήσει οχημάτων).

Όσον αφορά τις εκπομπές εξαερουμένων καυσίμων, οι διατάξεις αυτές θεωρείται ότι πληρούνται εάν τηρούνται, αντίστοιχα, οι διατάξεις του σημείου 5.3.4 (έγκριση τύπου), του σημείου 7 (συμμόρφωση παραγωγής) και του σημείου 8 (συμμόρφωση εν χρήσει οχημάτων).»

9. Προστίθεται το εξής νέο σημείο 5.1.3:

«5.1.3. Πρέπει να λαμβάνεται πρόνοια ώστε να αποτρέπονται υπερβολικές εκπομπές εξαερούμενων καυσίμων που οφείλονται στην έλλειψη πώματος δεξαμενής καυσίμου. Αυτό μπορεί να επιτευχθεί χρησιμοποιώντας:

- πώμα που ανοίγει και κλείνει αυτομάτως, χωρίς να αφαιρείται,

- σχεδιαστικά χαρακτηριστικά με τα οποία αποφεύγονται εκπομπές εξαερούμενων καυσίμων σε περίπτωση που λείπει το πώμα,

- δείκτη δυσλειτουργίας διαφορετικό από τον δείκτη δυσλειτουργίας OBD που να επισημαίνει ότι λείπει το πώμα,

ή οποιονδήποτε άλλο τρόπο με το ίδιο αποτέλεσμα.»

10. Ο πίνακας I.5.2. αντικαθίσταται από τον εξής νέο

«>ΘΕΣΗ ΠΗΝΑΚΑ>

»11. Σημείο 5.3.1.4:

- Μετά την πρώτη παράγραφο εισάγεται ο ακόλουθος νέος πίνακας:

«>ΘΕΣΗ ΠΗΝΑΚΑ>

»- Η πρώτη γραμμή του παρόντος πίνακα σχετικά με τα οχήματα κατηγορίας Μ διαγράφεται.

12. Προστίθεται το εξής νέο κείμενο 7.1.4:

«7.1.4. Σε περίπτωση που διενεργείται επαλήθευση της απόδοσης συστήματος OBD πρέπει να εκτελείται σύμφωνα με το σημείο 7 του παραρτήματος XI.»

13. Το σημείο 8 διαγράφεται.

14. Προστίθενται δύο νέα σημεία 8 και 9 που έχουν ως εξής:

«8. ΕΛΕΓΧΟΣ ΤΗΣ ΣΥΜΜΟΡΦΩΣΗΣ ΟΧΗΜΑΤΩΝ ΕΝ ΚΥΚΛΟΦΟΡΙΑ

8.1. Για να πληρούν τις διατάξεις του Συμβουλίου 5.1.1, εν χρήσει οχήματα που χρησιμοποιούνται και συντηρούνται σωστά πρέπει να πληρούν τις διατάξεις των σημείων 5.3.1.4 (εκπομπές σωλήνων εξαγωγής) και 5.3.4 (εκπομπές εξαερούμενων καυσίμων) μέχρι ηλικίας πέντε ετών ή μέχρις ότου διατρέξουν 80 000 km, όπου ισχύει ό,τι συμβεί πρώτο. Η συμμόρφωση προς τις διατάξεις αυτές επαληθεύεται σύμφωνα με τις διατάξεις του άρθρου 11 της οδηγίας 70/156/ΕΟΚ από τις αρχές οι οποίες χορήγησαν την έγκριση τύπου για το όχημα, με βάση επιθεωρήσεις εν χρήσει οχημάτων που υπάγονται στον εκάστοτε τύπο οχήματος. Η διαδικασία που πρέπει να τηρείται γι' αυτήν την επιθεώρηση εν χρήσει οχημάτων καθορίζεται στο παράρτημα X.

Όχημα το οποίο συνοδεύεται από έγκυρο πιστοποιητικό συμμόρφωσης σύμφωνα με την οδηγία 70/156/ΕΟΚ επιτρέπεται να υπόκειται σε επιθεώρηση εν χρήσει.

Εφόσον διαπιστώνεται μη συμμόρφωση προς τις διατάξεις του παραρτήματος X, οι κατασκευαστές του τύπου οχήματος λαμβάνουν όλα τα μέτρα που τους κοινοποιούνται από τις αρχές των κρατών μελών σύμφωνα με τις διατάξεις του άρθρου 11 παράγραφος 2 και του άρθρου 12 παράγραφος 2 της οδηγίας 70/156/ΕΟΚ.

9. ΕΝΣΩΜΑΤΩΜΕΝΟ ΣΥΣΤΗΜΑ ΔΙΑΓΝΩΣΗΣ (OBD) ΓΙΑ ΜΗΧΑΝΟΚΙΝΗΤΑ ΟΧΗΜΑΤΑ

9.1. Οχήματα κατηγορίας M (1), με κινητήρα επιβαλόμενης ανάφλεξης εκτός από

- οχήματα κατασκευασμένα για τη μεταφορά περισσοτέρων των 6 ατόμων συμπεριλαμβανομένου και οδηγού,

- οχήματα των οποίων η μέγιστη μάζα υπερβαίνει τα 2 500 kg,

πρέπει να φέρουν ενσωματωμένο σύστημα διάγνωσης (OBD) για τον έλεγχο των εκπομπών σύμφωνα με το παράρτημα XI. Εάν και άλλα οχήματα κατηγορίας Μ φέρουν ενσωματωμένο σύστημα διάγνωσης (OBD), το σύστημα OBD πρέπει να πληροί τις απαιτήσεις του παραρτήματος XI.

(1) Όπως ορίζεται στο παράρτημα II κεφάλαιο Α της οδηγίας 70/156/ΕΟΚ.»

ΠΑΡΑΡΤΗΜΑ III

15. Σημείο 2.3.1:

- Διαγράφονται οι παράγραφοι 2 και 3.

- Η παράγραφος 2 (πρώην παράγραφος 4) τροποποιείται ως εξής:

«Οχήματα που δεν επιτυγχάνουν την επιτάχυνση . . .» (το υπόλοιπο αμετάβλητο).

16. Σημείο 6.1.3:

Η πρώτη πρόταση τροποποιείται ως εξής:

«Ρεύμα αέρα μεταβλητής ταχύτητας εμφυσάται πάνω από το όχημα.»

17. Διαγράφεται το σημείο 6.2.2.

Προσάρτημα 1

18. Σημείο 1.1:

- Η εικόνα III.1.1 αντικαθίσταται από την ακόλουθη νέα εικόνα:

>ΑΝΑΦΟΡΑ ΣΕ ΦΗΛΜ>

- Στην αγγλική έκδοση στη στήλη 5 του Πίνακα III.1.2 (με τίτλο «Speed (km/h)», η εργασία 23 τροποποιείται ως εξής:

«35 - 10»

19. Διαγράφονται τα σημεία 4 έως 4.3 συμπεριλαμβανομένου του πίνακα III.1.4 και της εικόνας III.1.4.

Προσάρτημα 3

20. Σημείο 5.1.1.2.7:

Στην αγγλική έκδοση ο τύπος είναι ο εξής:

«P = >NUM>M V Δ V>DEN>500 T»

ΠΑΡΑΡΤΗΜΑ VI

21. Τα σημεία 1 έως 6 τροποποιούνται ως εξής:

«1. ΕΙΣΑΓΩΓΗ

Στο παρόν παράρτημα περιγράφεται η διαδικασία της δοκιμής τύπου IV σύμφωνα με το σημείο 5.3.4 του παραρτήματος 1.

Στη διαδικασία αυτή περιγράφεται μέθοδος για τον προσδιορισμό της απώλειας υδρογονανθράκων λόγω εξαερώσεως από τα συστήματα καυσίμων οχημάτων με κινητήρες ανάφλεξης με σπινθήρα.

2. ΠΕΡΙΓΡΑΦΗ ΤΗΣ ΔΟΚΙΜΗΣ

Η δοκιμή εκπομπών εξαερούμενων καυσίμων (Σχήμα VI.1) αποσκοπεί στον προσδιορισμό των εξαερούμενων υδρογονανθράκων λόγω διακύμανσης των ημερήσιων θερμοκρασιών, θερμού διαποτισμού κατά τη διάρκεια της στάθμευσης και οδήγησης μέσα στην πόλη. Η δοκιμή συνίσταται από τις εξής φάσεις:

- προετοιμασία της δοκιμής στην οποία περιλαμβάνεται κύκλος οδήγησης εντός πόλεως (μέρος 1) και εκτός πόλεως (μέρος 2),

- προσδιορισμός απωλειών από θερμό διαποτισμό,

- προσδιορισμός ημερήσιων απωλειών.

Το συνολικό αποτέλεσμα της δοκιμής προκύπτει ως άθροισμα των μαζών υδρογονανθράκων που εκπέμπονται κατά τις φάσεις του θερμού διαποτισμού και των ημερήσιων απωλειών.

3. ΟΧΗΜΑ ΚΑΙ ΚΑΥΣΙΜΑ

3.1. Όχημα

3.1.1. Το όχημα πρέπει να είναι σε καλή μηχανική κατάσταση και να είναι ρονταρισμένο έχοντας διανύσει τουλάχιστον 3 000 km πριν από τη δοκιμή. Το σύστημα ελέγχου εξαερούμενων καυσίμων πρέπει να είναι συνδεδεμένο και να έχει λειτουργήσει σωστά όλα αυτό το χρονικό διάστημα ενώ το (τα) κάνιστρο(-α) πρέπει να έχουν χρησιμοποιηθεί κανονικά, χωρίς να έχουν υποβληθεί σε αντικανονικό καθαρισμό ή φόρτιση.

3.2. Καύσιμο

3.2.1. Πρέπει να χρησιμοποιείται το κατάλληλο καύσιμο αναφοράς, όπως ορίζεται στο παράρτημα VIII της παρούσας οδηγίας.

4. ΕΞΟΠΛΙΣΜΟΣ ΔΟΚΙΜΗΣ ΓΙΑ ΤΗ ΔΟΚΙΜΗ ΕΞΑΕΡΟΥΜΕΝΩΝ ΚΑΥΣΙΜΩΝ

4.1. Δυναμομετρική εξέδρα

Η δυναμομετρική εξέδρα πρέπει να πληροί τις απαιτήσεις του παραρτήματος III.

4.2. Κλειστός χώρος μέτρησης εξαερούμενων καυσίμων

Ο χώρος μέτρησης εκπομπών εξαερούμενων καυσίμων πρέπει να είναι ένας αεροστεγής ορθογώνιος θάλαμος μέτρησης στον οποίο να χωράει το υπό δοκιμή όχημα. Το όχημα πρέπει να είναι προσπελάσιμο από όλες τις πλευρές και ο θάλαμος, αφού σφραγίζεται, πρέπει να είναι αεροστεγής σύμφωνα με το προσάρτημα 1. Η εσωτερική επιφάνεια του θαλάμου πρέπει να είναι αδιαπέραστη και να μην αντιδρά με υδρογονάνθρακες. Το σύστημα ρύθμισης της θερμοκρασίας πρέπει να μπορεί να ελέγχει τη θερμοκρασία του αέρα του εσωτερικού του θαλάμου ώστε να μπορεί να τηρείται η προδιαγεγραμμένη καμπύλη θερμοκρασίας συναρτήσει του χρόνου καθ' όλη τη διάρκεια της δοκιμής, με μέση ανοχή ± 1 Κ κατά τη διάρκεια της δοκιμής.

Το σύστημα ελέγχου πρέπει να είναι ρυθμισμένο ώστε να επιτυγχάνεται ομαλή καμπύλη θερμοκρασίας που να εμφανίζει τις ελάχιστες δυνατές υπερβάσεις, ταλαντεύσεις και αστάθεια ως προς την προδιαγεγραμμένη μακροπρόθεσμη καμπύλη θερμοκρασιών του περιβάλλοντος χώρου. Η θερμοκρασία της εσωτερικής επιφάνειας πρέπει να είναι μεταξύ 278 Κ (5 °C) και 328 Κ (55 °C) ανά οποιαδήποτε στιγμή κατά τη διάρκεια της δοκιμής ημερήσιων εκπομπών. Το τοίχωμα πρέπει να σχεδιαστεί έτσι ώστε να ευνοεί την καλή διάδοση της θερμότητας. Η θερμοκρασία της εσωτερικής επιφάνειας πρέπει να είναι μεταξύ 293 Κ (20 °C) και 325 Κ (52 °C) καθ' όλη τη διάρκεια της δοκιμής θερμού διαποτισμού.

Για να αντιμετωπίζονται οι αλλαγές όγκου λόγω μεταβολών της θερμοκρασίας του θαλάμου, επιτρέπεται να χρησιμοποιείται θάλαμος μεταβλητού ή σταθερού όγκου.

4.2.1. Θάλαμος μεταβλητού όγκου

Ο θάλαμος μεταβλητού όγκου διαστέλλεται και συστέλλεται συναρτήσει της μεταβολής της θερμοκρασίας του αέρα στο θάλαμο. Δύο πιθανοί τρόποι αντιμετώπισης των μεταβολών του εσωτερικού όγκου είναι ένα (ή περισσότερα) κινητό(-ά) πάνελ ή φυσούνα, όπου ένας ή περισσότεροι αδιαπέραστοι σάκοι μέσα στο θάλαμο διαστέλλονται και συστέλλονται συναρτήσει των μεταβολών της εσωτερικής πίεσης δι' εναλλαγής αέρα από το εξωτερικό του θαλάμου. Ανεξαρτήτως της τεχνικής λύσης που χρησιμοποιείται για την αντιμετώπιση των μεταβολών του όγκου, πρέπει να διατηρείται η ακεραιότητα του θαλάμου όπως καθορίζεται στο προσάρτημα 1 σε όλο το εύρος της προδιαγεγραμμένης θερμοκρασιακής καμπύλης.

Οποιαδήποτε τεχνική λύση για την αντιμετώπιση των μεταβολών του όγκου πρέπει να περιορίζει σε ± 5 hPa τη διαφορά μεταξύ της εσωτερικής πίεσης του θαλάμου και της βαρομετρικής πίεσης.

Πρέπει να είναι δυνατή η μανδάλωση του θαλάμου σε καθορισμένο όγκο. Οι θάλαμοι μεταβλητού όγκου πρέπει να μπορούν να αντιμετωπίζουν μεταβολή του «ονομαστικού όγκου» (βλ. προσάρτημα 1 σημείο 2.1.1) κατά ± 7 %, η οποία οφείλεται σε μεταβολές της θερμοκρασίας και της βαρομετρικής πιέσεως κατά τη διάρκεια της δοκιμής.

4.2.2. Θάλαμος σταθερού όγκου

Οι θάλαμοι σταθερού όγκου πρέπει να είναι κατασκευασμένοι από άκαμπτα πάνελ τα οποία να μπορούν να διατηρούν το θάλαμο σε καθορισμένο όγκο και να πληρούν τις ακόλουθες απαιτήσεις.

4.2.2.1. Ο θάλαμος πρέπει να είναι εφοδιασμένος με απαγωγό που να απάγει αέρα με χαμηλή, σταθερή ταχύτητα από το θάλαμο καθ' όλη τη διάρκεια της δοκιμής. Η αναπλήρωση του απαγόμενου αέρα μπορεί να γίνεται από αεραγωγό εισόδου ο οποίος φέρνει στο θάλαμο αέρα από το περιβάλλον. Ο εισερχόμενος αέρας πρέπει να φιλτράρεται με ενεργό άνθρακα ώστε να παραμένει σχετικώς σταθερό το ποσοστό υδρογονανθράκων. Οποιαδήποτε τεχνική λύση για τη διατήρηση όγκου πρέπει να διατηρεί μεταξύ 0 και -5 hPa τη διαφορά μεταξύ της εσωτερικής πίεσης του θαλάμου και της βαρομετρικής πίεσης.

4.2.2.2. Τα όργανα πρέπει να μπορούν να μετρούν τη μάζα υδρογονανθράκων του εισερχόμενου και εξερχόμενου ρεύματος αέρα με διαχωριστική ικανότητα 0,01 g. Για τη λήψη αναλογικού δείγματος του εισερχομένου και εξερχομένου αέρα από το θάλαμο επιτρέπεται να χρησιμοποιείται σύστημα δειγματοληψίας με σάκους. Εναλλακτικώς, τα ρεύματα εισόδου και εξόδου μπορούν να αναλύονται συνεχώς χρησιμοποιώντας on-line αναλυτή FID και οι μετρήσεις να ενσωματώνονται στις μετρήσεις ροής για να είναι συνεχής η καταγραφή της απομακρυνόμενης μάζας υδρογονανθράκων.

>ΑΝΑΦΟΡΑ ΣΕ ΦΗΛΜ>

4.3. Αναλυτικά συστήματα

4.3.1. Αναλυτής υδρογονανθράκων

4.3.1.1. Η ατμόσφαιρα του θαλάμου παρακολουθείται χρησιμοποιώντας ανιχνευτή υδρογονανθράκων τύπου ιονισμού φλογός (FID). Το δείγμα αερίου πρέπει να λαμβάνεται από σημείο που είναι στο μέσον ενός πλευρικού τοιχώματος ή της οροφής του θαλάμου, ενώ οποιαδήποτε παρακαμπτήριος ροή πρέπει να επιστρέφει στο θάλαμο, κατά προτίμηση σε σημείο κατάντι του ανεμιστήρα αναμείξεως.

4.3.1.2. Ο αναλυτής υδρογονανθράκων πρέπει να έχει χρόνο αποκρίσεως για 90 % της τελικής ενδείξεως μικρότερο από 1,5 δευτερόλεπτα. Η σταθερότητά του πρέπει να είναι ανώτερη από 2 % της πλήρους κλίμακας στο μηδέν και στο 80 ± 20 % της πλήρους κλίμακας επί 15 λεπτά για όλες τις περιοχές λειτουργίας.

4.3.1.3. Η επαναληπτικότητα του αναλυτή εκφραζόμενη ως τυπική απόκλιση πρέπει να είναι ανώτερη από το 1 % της απόκλισης πλήρους κλίμακας στο μηδέν και στο 80 ± 20 % της πλήρους κλίμακας για όλες τις χρησιμοποιούμενες περιοχές.

4.3.1.4. Οι περιοχές λειτουργίας του αναλυτή πρέπει να επιλέγονται ώστε να δίδουν την καλύτερη δυνατή διαχωριστική ικανότητα κατά τις διαδικασίες μέτρησης, διακρίβωσης και ελέγχου διαρροών.

4.3.2. Σύστημα καταγραφής δεδομένων του αναλυτή υδρογονανθράκων

4.3.2.1. Για την καταγραφή των εξερχομένων ηλεκτρικών σημάτων ο αναλυτής υδρογονανθράκων πρέπει να είναι εφοδιασμένος είτε με καταγραφέα χάρτου είτε με άλλο σύστημα επεξεργασίας δεδομένων για καταγραφή με συχνότητα μία φορά τουλάχιστον ανά λεπτό. Το καταγραφικό σύστημα πρέπει να έχει λειτουργικά χαρακτηριστικά τουλάχιστον ισοδύναμα με το προς καταγραφή σήμα και να επιτρέπει τη διαρκή καταγραφή των αποτελεσμάτων. Στην καταγραφή πρέπει να εμφαίνεται σαφώς η αρχή και το τέλος της δοκιμής θερμού διαποτισμού ή της δοκιμής ημερήσιων εκπομπών (όπως επίσης η αρχή και το τέλος των περιόδων δειγματοληψίας καθώς και ο χρόνος που διέρρευσε μεταξύ ενάρξεως και περατώσεως κάθε δοκιμής).

4.4. Θέρμανση της δεξαμενής καυσίμου (εφαρμόζεται μόνο στην περίπτωση των κανίστρων βενζίνης)

4.4.1. Το καύσιμο στη (στις) δεξαμενή(-ές) του οχήματος πρέπει να θερμαίνεται με ελεγχόμενη πηγή θερμότητας, π.χ. με θερμοφόρα ισχύος 2 000 W. Το σύστημα θερμάνσεως πρέπει να θερμαίνει ομοιόμορφα τα τοιχώματα της δεξαμενής κάτω από τη στάθμη του καυσίμου ώστε να μην προκαλείται τοπική υπερθέρμανση του καυσίμου, ενώ δεν πρέπει να θερμαίνονται οι ατμοί που είναι στη δεξαμενή πάνω από το καύσιμο.

4.4.2. Η συσκευή θέρμανσης της δεξαμενής πρέπει να μπορεί εντός 60 λεπτών να θερμάνει ομοιόμορφα το καύσιμο στη δεξαμενή κατά 14 Κ από τους 289 Κ (16 °C) με τον αισθητήρα θερμοκρασίας στη θέση που προβλέπεται στο 5.1.1. Το σύστημα θέρμανσης πρέπει να μπορεί να διατηρεί τη θερμοκρασία του καυσίμου κατά τη διάρκεια της διαδικασίας θέρμανσης της δεξαμενής στα επίπεδα της απαιτούμενης θερμοκρασίας με ανοχή ± 1,5 Κ.

4.5. Καταγραφή της θερμοκρασίας

4.5.1. Η θερμοκρασία στο θάλαμο καταγράφεται σε δύο σημεία από αισθητήρες θερμοκρασίας οι οποίοι είναι συνδεδεμένοι έτσι ώστε να δείχνουν μέση τιμή. Τα σημεία μετρήσεως εντός του θαλάμου απέχουν περίπου 0,1 m από την κατακόρυφη διάμεσο κάθε πλευρικού τοιχώματος σε ύψος 0,9 ± 0,2 m.

4.5.2. Η θερμοκρασία της (των) δεξαμενής(-ών) καυσίμου καταγράφεται με τη βοήθεια αισθητήρα τοποθετημένου στη δεξαμενή όπως προβλέπεται στο σημείο 5.1.1 για την περίπτωση κάνιστρου βενζίνης (σημείο 5.1.5).

4.5.3. Οι θερμοκρασίες πρέπει, καθ' όλη τη διάρκεια των μετρήσεων των εκπομπών εξαερούμενων καυσίμων, να καταγράφονται ή να εισάγονται σε σύστημα επεξεργασίας δεδομένων με συχνότητα τουλάχιστον μία φορά ανά λεπτό.

4.5.4. Η ακρίβεια του συστήματος καταγραφής της θερμοκρασίας πρέπει να είναι ± 1,0 Κ ενώ η διαχειριστική του ικανότητα ως προς τη θερμοκρασία πρέπει να είναι 0,4 Κ.

4.5.5. Η διαχειριστική ικανότητα του συστήματος καταγραφής ή επεξεργασίας δεδομένων ως προς το χρόνο πρέπει να είναι ± 15 δευτερόλεπτα.

4.6. Καταγραφή της πίεσης

4.6.1. Καθ' όλη τη διάρκεια των μετρήσεων των εκπομπών εξαερούμενων καυσίμων, η διαφορά Δp μεταξύ βαρομετρικής πίεσης στο χώρο δοκιμής και της εσωτερικής πιέσεως του θαλάμου πρέπει να καταγράφεται ή να εισάγεται σε σύστημα επεξεργασίας δεδομένων με συχνότητα τουλάχιστον μία φορά ανά λεπτό.

4.6.2. Η ακρίβεια του συστήματος καταγραφής της πίεσης πρέπει να είναι στα πλαίσια των ± 2 hPa, ενώ η διαχωριστική ικανότητα ως προς την πίεση να είναι ± 0,2 hPa.

4.6.3. Η διαχειριστική ικανότητα του συστήματος καταγραφής ή επεξεργασίας δεδομένων ως προς το χρόνο πρέπει να είναι ± 15 δευτερόλεπτα.

4.7. Ανεμιστήρες

4.7.1. Η συγκέντρωση των υδρογονανθράκων στο θάλαμο πρέπει να είναι δυνατόν να μειώνεται μέχρι το επίπεδο συγκέντρωσης υδρογονανθράκων στο περιβάλλον χρησιμοποιώντας ένα ή περισσότερους ανεμιστήρες ή φυσητήρες με ανοικτή(-ές) πόρτα(-ες) του θαλάμου.

4.7.2. Ο θάλαμος πρέπει να διαθέτει ένα ή περισσότερους ανεμιστήρες ή φυσητήρες με παροχή 0,1 έως 0,5 m³s-1 με τους οποίους να μπορεί να επιτυγχάνεται σωστή ανάμειξη του αέριου περιεχομένου του θαλάμου. Κατά τη διάρκεια των μετρήσεων πρέπει να επιτυγχάνεται ομοιόμορφη θερμοκρασία και συγκέντρωση υδρογονανθράκων στο θάλαμο. Το όχημα στο θάλαμο δεν πρέπει να υφίσταται την επίδραση άμεσου ρεύματος αέρα προερχόμενου από τους ανεμιστήρες ή τους φυσητήρες.

4.8. Αέρια

4.8.1. Για τη διακρίβωση και τη διενέργεια της δοκιμής πρέπει να είναι διαθέσιμα τα ακόλουθα αέρια:

- καθαρός συνθετικός ατμοσφαιρικός αέρας (καθαρότητα: < 1 ppm ισοδυνάμου C1 ≤ 1 ppm CO, ≤ 400 ppm CO2 ≤ 0,1 ppm NO) περιεκτικότητα σε οξυγόνο μεταξύ 18 και 21 % κατ' όγκο,

- καύσιμο αέριο αναλυτή υδρογονανθράκων (40 ± 2 % υδρογόνο και το υπόλοιπο ήλιο με λιγότερο από 1 ppm υδρογονανθράκων ισοδυνάμου C1, λιγότερο από 400 ppm CO2),

- προπάνιο (C3H8), με καθαρότητα τουλάχιστον 99,5 %,

- βουτάνιο (C4H10), με καθαρότητα τουλάχιστον 98 %,

- άζωτο (N2), με καθαρότητα τουλάχιστον 98 %.

4.8.2. Πρέπει να υπάρχουν διαθέσιμα αέρια διακρίβωσης και βαθμονόμησης περιέχοντα μείγματα προπανίου (C3H8) και καθαρού συνθετικού ατμοσφαιρικού αέρα. Οι αληθείς συγκεντρώσεις ενός αερίου διακρίβωσης πρέπει να είναι ± 2 % της δηλούμενης τιμής. Όταν χρησιμοποιείται διαχωριστής αερίων η ακρίβεια των λαμβανομένων αραιωμένων αερίων πρέπει να είναι ± 2 % της αληθούς τιμής. Οι συγκεντρώσεις που καθορίζονται στο προσάρτημα 1 επιτρέπεται να λαμβάνονται επίσης με τη χρήση διαχωριστή αερίων χρησιμοποιώντας ως αραιωτικό συνθετικό αέρα.

4.9. Πρόσθετος εξοπλισμός

4.9.1. Η απόλυτη υγρασία στο χώρο των δοκιμών πρέπει να μπορεί να μετράται με ακρίβεια ± 5 %.

5. ΔΙΑΔΙΚΑΣΙΑ ΔΟΚΙΜΗΣ

5.1. Προπαρασκευή της δοκιμής

5.1.1. Της δοκιμής προηγείται η ακόλουθη μηχανική προετοιμασία του οχήματος:

- το σύστημα εξατμίσεως του οχήματος δεν πρέπει να παρουσιάζει διαρροές,

- πριν από τη δοκιμή, επιτρέπεται να καθαρίζεται το όχημα με ατμό

- στην περίπτωση που χρησιμοποιείται η δυνατότητα κανίστρου βενζίνης (σημείο 5.1.5) η δεξαμενή καυσίμων του οχήματος πρέπει να διαθέτει αισθητήρα θερμοκρασίας για να είναι δυνατή η μέτρηση της θερμοκρασίας στο κέντρο της δεξαμενής καυσίμου όταν αυτή είναι γεμάτη κατά 40 % της χωρητικότητάς της,

- πρόσθετα εξαρτήματα σύνδεσης διατάξεων πρέπει να τοποθετούνται στο σύστημα καυσίμων ώστε να είναι δυνατή η πλήρης αποστράγγιση. Προς το σκοπό αυτό δεν απαιτείται τροποποίηση του περιβλήματος της δεξαμενής καυσίμου.

5.1.2. Το όχημα μεταφέρεται στο χώρο δοκιμής όπου η θερμοκρασία του περιβάλλοντος είναι μεταξύ 293 και 303 Κ (20 και 30 °C).

5.1.3. Πρέπει να επαληθεύεται η γήρανση του ή των κανίστρων. Ο όρος αυτός θεωρείται ότι πληρούται εφόσον είναι αποδεδειγμένο ότι το όχημα έχει διανύσει τουλάχιστον 3 000 km. Εάν αυτό δεν συμβαίνει, χρησιμοποιείται η ακόλουθη διαδικασία. Στην περίπτωση συστήματος πολλών κανίστρων η διαδικασία αυτή πρέπει να ακολουθείται ξεχωριστά για κάθε κάνιστρο.

5.1.3.1. Το κάνιστρο αφαιρείται από το όχημα. Κατά την αφαίρεση του κανίστρου λαμβάνεται πρόνοια ώστε να αποφεύγεται βλάβη στα διάφορα κατασκευαστικά στοιχεία και την ακεραιότητα του συστήματος καυσίμων.

5.1.3.2. Μετράται το βάρος του κανίστρου.

5.1.3.3. Το κάνιστρο συνδέεται με δεξαμενή καυσίμου, ενδεχομένως με εξωτερική δεξαμενή, η οποία περιέχει καύσιμο αναφοράς μέχρι το 40 % του όγκου της.

5.1.3.4. Η θερμοκρασία του καυσίμου στη δεξαμενή πρέπει να είναι μεταξύ 283 Κ (10 °C) και 287 Κ (14 °C).

5.1.3.5. Η (εξωτερική) δεξαμενή θερμαίνεται από 288 σε 318 Κ (15 σε 45 °C) (1 °C αύξηση ανά 9 λεπτά).

5.1.3.6. Εάν το κάνιστρο φθάσει στο σημείο διάβασης πριν η θερμοκρασία φθάσει τους 318 Κ (45 °C), τότε διακόπτεται η πηγή θερμότητας και ζυγίζεται το κάνιστρο. Εάν το κάνιστρο δεν φθάσει στο σημείο διάβασης κατά τη διάρκεια της θέρμανσης μέχρι τους 318 Κ (45 °C), η διαδικασία επαναλαμβάνεται από το σημείο 5.1.3.3. μέχρι να σημειωθεί διάβαση.

5.1.3.7. Η διάβαση μπορεί να ελεγχθεί όπως περιγράφεται στα σημεία 5.1.6.1 και 5.1.6.2 του παρόντος παραρτήματος ή χρησιμοποιώντας άλλο τρόπο δειγματοληψίας και ανάλυσης με τον οποίο να μπορεί να ανιχνευθεί η εκπομπή υδρογονανθράκων από το κάνιστρο κατά τη διάβαση.

5.1.3.8. Το κάνιστρο καθαρίζεται με 25 ± 5 λίτρα αέρα ανά λίτρο ξυλάνθρακα και ανά λεπτό χρησιμοποιώντας τον αέρα του εργαστηρίου μέχρι να επιτευχθούν 300 εναλλαγές κατ' όγκο.

5.1.3.9. Μετράται το βάρος του κανίστρου.

5.1.3.10. Η διαδικασία των σημείων 5.1.3.4 έως 5.1.3.9 επαναλαμβάνεται εννέα φορές. Η δοκιμή επιτρέπεται να τερματιστεί και νωρίτερα, αλλά αφού έχουν πραγματοποιηθεί τουλάχιστον τρεις κύκλοι γήρανσης, εάν το βάρος του κανίστρου, μετά τους τελευταίους κύκλους δοκιμής, έχει σταθεροποιηθεί.

5.1.3.11. Επανασυνδέεται το κάνιστρο παγίδευσης εκπομπών εξαερούμενων καυσίμων και αποκαθίστανται οι κανονικές συνθήκες λειτουργίας του οχήματος.

5.1.4. Για την προετοιμασία του κανίστρου χρησιμοποιείται μία από τις μεθόδους που περιγράφονται στα σημεία 5.1.5 και 5.1.6. Στην περίπτωση οχημάτων με πολλαπλά κάνιστρα, κάθε κάνιστρο προετοιμάζεται ξεχωριστά.

5.1.4.1. Μετρώνται οι εκπομπές του κανίστρου για να προσδιοριστεί η διάβαση.

Ως διάβαση ορίζεται στο παρόν το σημείο στο οποίο η αθροιστική ποσότητα των εκπεμπομένων υδρογονανθράκων είναι ίση με 2 γραμμάρια.

5.1.4.2. Η διάβαση μπορεί να διαπιστωθεί χρησιμοποιώντας το θάλαμο μέτρησης εκπομπών εξαερούμενων καυσίμων όπως περιγράφεται στα σημεία 5.1.5 και 5.1.6 αντιστοίχως. Εναλλακτικώς, η διάβαση μπορεί να προσδιοριστεί χρησιμοποιώντας και βοηθητικό κάνιστρο εκπομπών εξαερούμενων καυσίμων συνδεδεμένο κατάντι του κανίστρου του οχήματος. Το βοηθητικό κάνιστρο, πριν να γεμιστεί, καθαρίζεται καλά με ξηρό αέρα.

5.1.4.3. Ο θάλαμος μετρήσεων καθαρίζεται για ορισμένα λεπτά αμέσως πριν από τη δοκιμή μέχρι να επιτευχθεί μία σταθερή κατάσταση θαλάμου, οπότε τίθε(ν)ται σε λειτουργία και ο (οι) ανεμιστήρας(-ες) ανάμειξης του αέρα του θαλάμου.

Ο αναλυτής υδρογονανθράκων πρέπει να μηδενίζεται και βαθμονομείται αμέσως πριν από τη δοκιμή.

5.1.5. Φόρτιση του κανίστρου με επανειλημμένες θερμάνσεις μέχρι του σημείου διαβάσεως

5.1.5.1. Η (οι) δεξαμενή(-ές) καυσίμου του (των) οχημάτος(-ων) αδειάζονται χρησιμοποιώντας την (τις) διάταξη(-εις) αποστράγγισης των δεξαμενών. Αυτό πρέπει να γίνεται κατά τρόπο ώστε να μην σημειωθεί αντικανονικός καθαρισμός ή φόρτιση των διατάξεων ελέγχου των εκπομπών εξαερούμενων καυσίμων που υπάρχουν στο όχημα. Για να γίνει αυτό, αρκεί συνήθως να αφαιρεθεί το πώμα καυσίμου.

5.1.5.2. Η (οι) δεξαμενή(-ές) καυσίμου πληρού(ν)ται με καύσιμο δοκιμής σε θερμοκρασία μεταξύ 283 και 287 Κ (10 και 14 °C) μέχρι 40 ± 2 % της κανονικής χωρητικότητας της δεξαμενής. Στο σημείο αυτό πρέπει να πωματίζεται(-ονται) η (οι) δεξαμενή(-ές) του οχήματος.

5.1.5.3. Εντός μίας ώρας από την επαναπλήρωση με καύσιμα, το όχημα τοποθετείται, με σβυσμένο κινητήρα, στο θάλαμο εκπομπών εξαερούμενων καυσίμων, ενώ ο θερμοκρασιακός αισθητήρας της δεξαμενής καυσίμου συνδέεται με το σύστημα καταγραφής θερμοκρασιών. Πηγή θερμότητας, τοποθετείται στην κατάλληλη θέση σε σχέση με την (τις) δεξαμενή(-ές) και συνδέεται με τη διάταξη ελέγχου θερμοκρασίας. Τα σχετικά με την πηγή θερμότητας αναφέρονται στο σημείο 4.4. Στην περίπτωση οχημάτων με περισσότερες από μία δεξαμενές καυσίμου, όλες οι δεξαμενές πρέπει να θερμαίνονται με τον ίδιο τρόπο, όπως περιγράφεται κατωτέρω. Οι θερμοκρασίες των δεξαμενών πρέπει να είναι ίσες με ανοχή ± 1,5 Κ.

5.1.5.4. Το καύσιμο επιτρέπεται να θερμαίνεται τεχνητά μέχρι την ημερήσια θερμοκρασία εκκίνησης 293 Κ (20 °C) ± 1 Κ.

5.1.5.5. Όταν η θερμοκρασία του καυσίμου φθάσει τουλάχιστον τους 292 Κ (19 °C), τότε διακόπτεται αμέσως η λειτουργία του φυσητήρα καθαρισμού, κλείνονται και σφραγγίζονται οι πόρτες του θαλάμου και αρχίζει η μέτρηση του επιπέδου των υδρογονανθράκων στο θάλαμο.

5.1.5.6. Όταν η θερμοκρασία του καυσίμου της δεξαμενής φθάσει τους 293 Κ (20 °C), αρχίζει μία γραμμική παροχή θερμότητας 15 Κ (15 °C). Το καύσιμο θερμαίνεται κατά τρόπο ώστε η θερμοκρασία του κατά τη διάρκεια της θέρμανσης να ακολουθεί τη συνάρτηση που παρατίθεται κατωτέρω με ανοχή ± 1,5 Κ, ενώ καταγράφεται ο χρόνος που μεσολαβεί μεταξύ παροχής θερμότητας και αύξησης της θερμοκρασίας.

Tr = T° + 0,2333 - t

όπου:

Tr = απαιτούμενη θερμοκρασία (Κ),

T° = αρχική θερμοκρασία (Κ),

t = χρόνος από την έναρξη της θέρμανσης, σε λεπτά

5.1.5.7. Μόλις επέλθει διάβαση ή όταν η θερμοκρασία του καυσίμου φθάσει τους 308 Κ (35 °C), όποιο συμβεί πρώτο, διακόπτεται η λειτουργία της πηγής θερμότητας, αποσφραγίζονται και ανοίγονται οι πόρτες του θαλάμου και αφαιρείται(-ούνται) το (τα) πώμα(-τα) της (των) δεξαμενής(ών) του οχήματος. Εάν μέχρι τη στιγμή που η θερμοκρασία του καυσίμου φθάσει τους 308 Κ (35 °C) δεν έχει σημειωθεί διάβαση, η πηγή θερμότητας απομακρύνεται από το όχημα, το όχημα απομακρύνεται από το θάλαμο εκπομπών εξαερούμενων καυσίμων και η διαδικασία που αναφέρεται στο σημείο 5.1.7 επαναλαμβάνεται εξαρχής μέχρι να σημειωθεί διάβαση.

5.1.6. Φόρτιση με βουτάνιο μέχρι του σημείου διαβάσεως

5.1.6.1. Εάν ο θάλαμος χρησιμοποιείται για τον προσδιορισμό της διάβασης (βλ. 5.1.4.2) τότε το όχημα τοποθετείται, με σβυσμένο κινητήρα στο θάλαμο εκπομπών εξαερούμενων καυσίμων.

5.1.6.2. Το κάνιστρο παγίδευσης εκπομπών εξαερούμενων καυσίμων ετοιμάζεται για τη φάση φόρτισης. Το κάνιστρο δεν αφαιρείται από το όχημα, εκτός εάν η πρόσβαση στο κάνιστρο όταν αυτό είναι στην κανονική του θέση είναι τόσο δύσκολη ώστε η φόρτιση να μπορεί λογικά να επιτελεσθεί μόνο με αφαίρεση του κανίστρου από τη θέση του στο όχημα. Κατά τη διάρκεια του σταδίου αυτού λαμβάνεται ειδική μέριμνα για να αποφευχθούν τυχόν ζημιές στα δομικά μέρη και την ακεραιότητα του συστήματος καυσίμων.

5.1.6.3. Στο κάνιστρο διοχετεύεται μίγμα 50 % βουτανίου και 50 % αζώτου κατ' όγκο με ρυθμό 40 γραμμάρια βουτάνιο ανά ώρα.

5.1.6.4. Μόλις το κάνιστρο φθάσει στο σημείο διάβασης, διακόπτεται η λειτουργία της πηγής ατμών.

5.1.6.5. Επανασυνδέεται το κάνιστρο εκπομπών εξαερούμενων καυσίμων και αποκαθίστανται οι κανονικές συνθήκες λειτουργίας του οχήματος.

5.1.7. Αποστράγγιση και επαναπλήρωση με καύσιμο

5.1.7.1. Η (οι) δεξαμενή(-ές) καυσίμου του (των) οχημάτων εκκενούνται χρησιμοποιώντας την (τις) διάταξη(-εις) αποστράγγισης των δεξαμενών. Αυτός ο χειρισμός πρέπει να γίνεται κατά τρόπο ώστε να μην σημειώνεται αντικανονικός καθαρισμός ή πλήρωση των διατάξεων ελέγχου των εκπομπών εξαερούμενων καυσίμων που υπάρχουν στο όχημα. Προς τούτο, αρκεί συνήθως η αφαίρεση του πώματος καυσίμου.

5.1.7.2. Η (οι) δεξαμενή(-ές) καυσίμου πληρού(-ν)ται με καύσιμο δοκιμής σε θερμοκρασία μεταξύ 291 ± 8 Κ (18 ± 8 °C) μέχρι το 40 ± 2 % της κανονικής χωρητικότητας της δεξαμενής. Στο σημείο αυτό πρέπει να τοποθετείται το (τα) πώμα(-τα) της (των) δεξαμενής(-ών) του οχήματος.

5.2. Οδήγηση προετοιμασίας

5.2.1. Εντός μίας ώρας από την ολοκλήρωση της φόρτισης του κανίστρου σύμφωνα με το σημείο 5.1.5 ή 5.1.6, το όχημα τοποθετείται στη δυναμομετρική εξέδρα και υποβάλλεται σε ένα κύκλο οδήγησης σύμφωνα με το μέρος 1 και σε δύο κύκλους σύμφωνα με το μέρος 2 της δοκιμής τύπου I, όπως καθορίζεται στο παράρτημα III. Κατά τη διάρκεια αυτών των φάσεων, δεν πραγματοποιείται δειγματοληψία στα αέρια εξαγωγής.

5.3. Διαποτισμός

5.3.1 Εντός πέντε λεπτών από την ολοκλήρωση των φάσεων που προβλέπονται στο σημείο 5.2.1, πρέπει να κλείνεται ερμητικά το κάλυμμα (καπό) του κινητήρα να απομακρύνεται το όχημα από τη δυναμομετρική εξέδρα και να σταθμεύει στο χώρο διαποτισμού. Η στάθμευση του οχήματος διαρκεί τουλάχιστον 12 ώρες και κατά μέγιστο όριο 36 ώρες. Στο τέλος της περιόδου αυτής, οι θερμοκρασίες του λαδιού και του ψυκτικού υγρού του κινητήρα πρέπει να έχουν φθάσει τη θερμοκρασία περιβάλλοντος με ανοχή ± 3 Κ.

5.4. Δυναμομετρική δομική

5.4.1. Μετά το πέρας της περιόδου διαποτισμού, το όχημα υποβάλλεται σε ένα πλήρη κύκλο οδήγησης της δοκιμής τύπου I όπως περιγράφεται στο παράρτημα III (εκκίνηση με ψυχρό κινητήρα, αστική και υπεραστική οδήγηση). Κατόπιν διακόπτεται ο κινητήρας. Κατά τη διάρκεια της διαδικασίας αυτής μπορεί να γίνει δειγματοληψία των καυσαερίων αλλά τα αποτελέσματα δεν χρησιμοποιούνται για σκοπούς έγκρισης τύπου όσον αφορά τα καυσαέρια.

5.4.2. Εντός δύο λεπτών από τη συμπλήρωση της διαδικασίας του κύκλου οδήγησης της δοκιμής τύπου I που προβλέπεται στο 5.4.1, διενεργείται εκ νέου διαδικασία οδήγησης προετοιμασίας που συνίσταται από κύκλο οδήγησης εντός (εκκίνηση με θερμό κινητήρα) της δοκιμής τύπου I. Κατόπιν, διακόπτεται πάλι ο κινητήρας. Κατά τη διάρκεια αυτής της φάσης, δεν χρειάζεται νε γίνει δειγματοληψία καυσαερίων.

5.5. Δοκιμή εκπομπών εξαερούμενων καυσίμων λόγω θερμού διαποτισμού

5.5.1. Πριν από την ολοκλήρωση της οδήγησης προετοιμασίας, ο θάλαμος μετρήσεων πρέπει να καθαρίζεται για μερικά λεπτά μέχρι να επιτευχθεί σταθερό επίπεδο υδρογονανθράκων στο περιβάλλον. Κατά το χρονικό αυτό διάστημα πρέπει να έχουν τεθεί σε λειτουργία και ο (οι) ανεμιστήρας(-ες) αναμείξεως του αέρα του θαλάμου.

5.5.2. Ο αναλυτής υδρογονανθράκων πρέπει να μηδενίζεται και να βαθμονομείται αμέσως πριν από τη δοκιμή.

5.5.3. Στο τέλος της οδήγησης προετοιμασίας, το κάλυμμα (καπό) του κινητήρα πρέπει να κλείνεται τελείως και να αποσυνδέονται όλες οι συνδέσεις μεταξύ οχήματος και πάγκου δοκιμής. Το όχημα οδηγείται κατόπιν στο θάλαμο μετρήσεων χρησιμοποιώντας όσο το δυνατόν λιγότερο το ποδόπληκτρο του επιταχυντή (γκάζι). Πριν την είσοδο οποιουδήποτε μέρους του οχήματος στο θάλαμο μετρήσεων, πρέπει οπωσδήποτε να διακόπτεται ο κινητήρας. Η στιγμή διακοπής της λειτουργίας του κινητήρα καταγράφεται στο σύστημα καταγραφής στοιχείων μέτρησης εκπομπών εξαερούμενων καυσίμων και αρχίζει η καταγραφή της θερμοκρασίας. Κατά το στάδιο αυτό, τα παράθυρα και ο χώρος αποσκευών πρέπει να ανοίγονται, εφόσον δεν ήταν ήδη ανοικτά.

5.5.4. Το όχημα πρέπει να σπρώχνεται ή να μεταφέρεται στο θάλαμο κατ' άλλο τρόπο, με σβηστό κινητήρα.

5.5.5. Οι πόρτες του θαλάμου κλείνονται και σφραγίζονται αεροστεγώς μέσα σε δύο λεπτά από το σβήσιμο του κινητήρα και μέσα σε επτά λεπτά από το τέλος του κύκλου οδήγησης προετοιμασίας.

5.5.6. Μόλις σφραγιστεί ο θάλαμος, αρχίζει φάση θερμού διαποτισμού διαρκείας (60 ± 0,5 λεπτών. Μετρώνται η συγκέντρωση υδρογονανθράκων, η θερμοκρασία και η βαρομετρική πίεση για να ληφθούν οι αρχικές τιμές CHC,i, Pi και Ti για τη δοκιμή θερμού διαποτισμού. Οι τιμές αυτές χρησιμοποιούνται στον υπολογισμό των εκπομπών εξαερούμενων καυσίμων (σημείο 6). Η θερμοκρασία περιβάλλοντος T δεν πρέπει να είναι κατώτερη από 296 Κ και ανώτερη από 304 Κ κατά τη διάρκεια των 60 λεπτών θερμού διαποτισμού.

5.5.7 Ο αναλυτής υδρογονανθράκων πρέπει να μηδενίζεται και να βαθμονομείται αμέσως πριν από το πέρας της περιόδου των 60 ± 0,5 λεπτών θερμού διαποτισμού.

5.5.8. Μετά το πέρας της περιόδου των 60 ± 0,5 λεπτών δοκιμής, μετράται η συγκέντρωση υδρογονανθράκων στο θάλαμο. Μετρώνται επίσης και η θερμοκρασία και βαρομετρική πίεση. Οι λαμβανόμενες τιμές είναι οι τελικές τιμές CHC,f, Pf και Tf για τη δοκιμή θερμού διαποτισμού που χρησιμοποιούνται για τους υπολογισμούς του σημείου 6.

5.6. Διαποτισμός

5.6.1. Το υπό δοκιμή όχημα πρέπει σπρώχνεται ή να μετακινείται κατ' άλλο τρόπο προς το χώρο διαποτισμού με σβυστό κινητήρα και να υποβάλλεται σε διαποτισμό για διάστημα τουλάχιστον 6 ώρες μέχρι 36 ώρες κατά μέγιστο όριο, από το πέρας της δοκιμής θερμού διαποτισμού και της έναρξης της δοκιμής ημερήσιων εκπομπών. Επί τουλάχιστον 6 ώρες εντός αυτής της περιόδου, το όχημα πρέπει να διαποτίζεται σε θερμοκρασία 293 ± 2 Κ (20 ± 2 °C).

5.7. Ημερήσια δοκιμή

5.7.1. Το υπό δοκιμή όχημα υποβάλλεται σε κύκλο θερμοκρασίας περιβάλλοντος σύμφωνα με το καμπύλη του προσαρτήματος 2 με μέγιστη απόκλιση ± 2 Κ ανά οποιαδήποτε στιγμή. Η μέση απόκλιση της θερμοκρασίας από την καμπύλη, χρησιμοποιώντας για τον υπολογισμό την απόλυτη τιμή κάθε μετρούμενης απόκλισης, δεν μπορεί να υπερβαίνει τον 1 Κ. Οι θερμοκρασίες περιβάλλοντος μετρώνται τουλάχιστον ανά λεπτό. Ο κύκλος των θερμοκρασιών αρχίζει όταν ο χρόνος tέναρξης = 0, όπως καθορίζεται στο σημείο 5.7.6.

5.7.2. Ο θάλαμος μετρήσεων καθαρίζεται για μερικά λεπτά αμέσως πριν από τη δοκιμή μέχρις ότου να επιτευχθεί σταθερή κατάσταση θαλάμου. Κατά το διάστημα αυτό πρέπει να είναι ανοικτοί και οι ανεμιστήρες ανάμειξης του αέρα του θαλάμου.

5.7.3. Το υπό δοκιμή όχημα, με σβησμένο κινητήρα και με ανοικτά τα παράθυρα και τον (τους) χώρο(-ους) αποσκευών, μετακινείται στο θάλαμο μετρήσεων. Ο (οι) ανεμιστήρας(-ές) αναμείξεως ρυθμίζονται έτσι ώστε η κυκλοφορία του αέρα κάτω από τη δεξαμενή καυσίμου του υπό δοκιμή οχήματος να διατηρείται σε τιμή τουλάχιστον 8 km/h.

5.7.4. Ο αναλυτής υδρογονανθράκων πρέπει να μηδενίζεται και να βαθμονομείται αμέσως πριν από τη δοκιμή.

5.7.5. Οι πόρτες του θαλάμου κλείνονται και σφραγίζονται αεροστεγώς.

5.7.6. Εντός σε 10 λεπτών από το κλείσιμο και σφράγισμα των θυρών, μετράται η συγκέντρωση υδρογονανθράκων, η θερμοκρασία και η βαρομετρική πίεση και λαμβάνονται οι αρχικές τιμές CHC,i, Pi και Ti για την ημερήσια δοκιμή. Το σημείο αυτό χαρακτηρίζεται ως χρόνος tέναρξης = 0.

5.7.7. Ο αναλυτής υδρογονανθράκων πρέπει να μηδενίζεται και να βαθμονομείται αμέσως πριν από το πέρας της δοκιμής.

5.7.8. Η περίοδος δειγματοληψίας εκπομπών τελειώνει 24 ώρες ± 6 λεπτά μετά την έναρξη της αρχικής δειγματοληψίας, όπως προβλέπεται στο σημείο 5.7.6. Ο χρόνος που μεσολαβεί καταγράφεται. Η συγκέντρωση υδρογονανθράκων, η θερμοκρασία και η βαρομετρική πίεση μετρώνται και λαμβάνονται οι τελικές ενδείξεις CHC,f, Pf και Tf για τη δοκιμή ημερήσιων εκπομπών που χρησιμοποιούνται για τον υπολογισμό στο σημείο 6. Έτσι τελειώνει η διαδικασία της δοκιμής εκπομπών εξαερούμενων καυσίμων.

6. ΥΠΟΛΟΓΙΣΜΟΣ

6.1. Με τις δοκιμές εκπομπών εξαερούμενων καυσίμων που περιγράφονται στο κεφάλαιο 5 μπορούν να υπολογιστούν οι εκπομπές υδρογονανθράκων στις φάσεις της ημερήσιας δοκιμής και της δοκιμής θερμού διαποτισμού. Οι απώλειες λόγω εξατμίσεως σε κάθε φάση υπολογίζονται χρησιμοποιώντας τις τιμές της αρχικής και τελικής συγκέντρωσης υδρογονανθράκων, θερμοκρασίας και πίεσης στο θάλαμο, μαζί με τον καθαρό όγκο του θαλάμου.

Για τον υπολογισμό χρησιμοποιείται ο κατωτέρω τύπος:

MHC = k . V . 10-4 . (>NUM>CHC, f . Pf>DEN>Tf - >NUM>CHC, i . Pi>DEN>Ti) + MHC, out - MHC, i

όπου:

MHC = μάζα υδρογονανθράκων εκπεμπομένων κατά τη φάση της δοκιμής (g)

MHC, out = μάζα εξερχομένων από το θάλαμο υδρογονανθράκων, στην περίπτωση θαλάμων σταθερού όγκου, για δοκιμή ημερήσιων εκπομπών (g)

MHC, i = μάζα εισερχομένων στο θάλαμο υδρογονανθράκων, στην περίπτωση θαλάμων σταθερού όγκου για δοκιμή ημερήσιων εκπομπών (g)

CHC = μετρούμενη συγκέντρωση υδρογονανθράκων στο θάλαμο [σε ppm (όγκος) ισοδύναμου C1]

V = καθαρός όγκος του θαλάμου σε κυβικά μέτρα διορθωμένος κατά τον όγκο του οχήματος με ανοικτά παράθυρα και χώρο αποσκευών. Εάν ο όγκος του οχήματος δεν είναι προσδιορισμένος, τότε αφαιρείται όγκος ίσος με 1,42 m³

T = θερμοκρασία του περιβάλλοντος του θαλάμου Κ

P = βαρομετρική πίεση σε kPA

>NUM>H>DEN>C = λόγος υδρογόνου προς άνθρακα

k = 1,2 . (12+>NUM>H>DEN>C)

όπου:

i = είναι η αρχική ένδειξη

f = είναι η τελική ένδειξη

>NUM>H>DEN>C = λαμβάνεται ίσος με 2,33 για τις απώλειες ημερήσιας δοκιμής,

>NUM>H>DEN>C = λαμβάνεται ίσος με 2,20 για τις απώλειες θερμού διαποτισμού.

6.2. Συνολικά αποτελέσματα της δοκιμής

Οι συνολικές εκπομπές υδρογονανθράκων για το όχημα προσδιορίζονται με τον τύπο:

Mολική = MDI + MHS

Mολική = συνολική μάζα εκπομπών του οχήματος (g)

MDI = μάζα εκπομπών υδρογονανθράκων στην ημερήσια δοκιμή (g)

MHS = μάζα εκπομπών υδρογονανθράκων στη δοκιμή θερμού διαποτισμού.»

Προσάρτημα 1

22. Τα σημεία 1 και 2 τροποποιούνται ως εξής:

«1. ΣΥΧΝΟΤΗΤΑ ΚΑΙ ΜΕΘΟΔΟΙ ΔΙΑΚΡΙΒΩΣΕΩΣ

1.1. Πριν να πρωτοχρησιμοποιηθούν, όλα τα όργανα πρέπει να διακριβώνονται, εν συνεχεία η διακρίβωση να επαναλαμβάνεται όσο συχνά απαιτείται και εν πάσει περιπτώσει τον μήνα που προηγείται της δοκιμής έγκρισης τύπου. Οι προς χρήση μέθοδοι διακριβώσεως περιγράφονται στο παρόν προσάρτημα.

1.2. Κανονικά θα πρέπει να χρησιμοποιείται η σειρά θερμοκρασιών που αναφέρεται πρώτη. Μπορεί επίσης να χρησιμοποιηθεί εναλλακτικά και η σειρά θερμοκρασιών που είναι μέσα σε αγκύλες.

2. ΔΙΑΚΡΙΒΩΣΗ ΤΟΥ ΘΑΛΑΜΟΥ

2.1. Αρχικός προσδιορισμός του εσωτερικού όγκου του θαλάμου

2.1.1. Πριν να πρωτοχρησιμοποιηθεί ο θάλαμος, πρέπει να προσδιορίζεται ο εσωτερικός όγκος του θαλάμου με τον τρόπο που περιγράφεται κατωτέρω. Μετρώνται προσεκτικά οι εσωτερικές διαστάσεις του θαλάμου, λαμβάνοντας υπόψη και τυχόν ανωμαλίες που οφείλονται π.χ. σε διαγώνιες αντηρίδες. Από τις μετρήσεις αυτές προσδιορίζεται ο εσωτερικός όγκος του θαλάμου.

Στην περίπτωση των θαλάμων μεταβλητού όγκου, ο θάλαμος σταθεροποιείται με μάνταλα σε ορισμένο όγκο ενώ διατηρείται σε θερμοκρασία περιβάλλοντος 303 Κ (30 °C) [302 Κ (29 °C)]. Ο ονομαστικός αυτός όγκος πρέπει να είναι δυνατόν να αναπαράγεται με ανοχή ± 0,5 % ως προς την αναφερόμενη τιμή.

2.1.2. Ο καθαρός εσωτερικός όγκος προσδιορίζεται αφαιρώντας 1,42 m³ από τον εσωτερικό όγκο του θαλάμου. Εναλλακτικώς, αντί των 1,42 m³, επιτρέπεται να χρησιμοποιηθεί ο όγκος του υπό δοκιμή οχήματος με ανοικτό το χώρο αποσκευών και τα παράθυρα.

2.1.3. Ο θάλαμος πρέπει να ελέγχεται όπως προβλέπεται στο σημείο 2.3. Εάν η μάζα προπανίου δεν συμφωνεί με την εγχυόμενη μάζα λαμβάνοντας υπόψη και ανοχή ± 2 %, τότε πρέπει να γίνεται σχετική διόρθωση.

2.2. Προσδιορισμός των εκπομπών από το περιβάλλον του θαλάμου

Με τη διαδικασία αυτή ελέγχεται μήπως τυχόν ο θάλαμος περιέχει υλικά που εκπέμπουν σημαντικές ποσότητες υδρογονανθράκων. Ο έλεγχος αυτός πρέπει να διενεργείται από τη στιγμή που τίθεται σε χρήση ο θάλαμος, έπειτα από τυχόν εργασίες σε αυτόν που ενδεχομένως επιδρούν στις εκπομπές του περιβάλλοντος, και με συχνότητα τουλάχιστον μια φορά ετησίως.

2.2.1. Οι θάλαμοι μεταβλητού όγκου επιτρέπεται να χρησιμοποιούνται μανταλωμένοι ή μη, όπως περιγράφεται στο σημείο 2.1.1. Η θερμοκρασία περιβάλλοντος διατηρείται στους 308 ± 2 Κ (35 ± 2 °C) [309 ± 2 Κ (36 ± 2 °C)], καθ' όλο το τετράωρο χρονικό διάστημα που αναφέρεται κατωτέρω.

2.2.2. Η εργασία στους θαλάμους σταθερού όγκου πραγματοποιείται με κλειστές τις διατάξεις εισόδου και εξόδου αέρα. Η θερμοκρασία περιβάλλοντος διατηρείται στους 308 ± 2 Κ (35 ± 2 °C) [309 ± 2 Κ (36 ± 2 °C)], καθ' όλο το τετράωρο χρονικό διάστημα που αναφέρεται παρακάτω.

2.2.3. Επιτρέπεται να σφραγίζεται ο θάλαμος ενώ ο ανεμιστήρας αναμείξεως να λειτουργεί για χρονική περίοδο μέχρι 12 ώρες πριν αρχίσει η τετράωρη περίοδος δειγματοληψίας για το περιβάλλον του θαλάμου.

2.2.4. Ο αναλυτής διακριβώνεται (εφόσον απαιτείται), μηδενίζεται και βαθμονομείται.

2.2.5. Ο θάλαμος υποβάλλεται σε διαδικασία καθαρισμού μέχρις ότου να ληφθεί σταθερή ένδειξη για τους υδρογονάνθρακες. Ο ανεμιστήρας αναμείξεως τίθεται σε λειτουργία εάν δεν λειτουργεί ήδη.

2.2.6. Ο θάλαμος σφραγίζεται και μετράται η συγκέντρωση υδρογονανθράκων του περιβάλλοντος του θαλάμου, η θερμοκρασία και η βαρομετρική πίεση. Οι λαμβανόμενες ενδείξεις είναι οι αρχικές ενδείξεις CHC,i, Pi και Ti που χρησιμοποιούνται στους υπολογισμούς για το περιβάλλον του θαλάμου.

2.2.7. Ο θάλαμος αφήνεται σε ηρεμία επί τέσσερις ώρες ενώ λειτουργεί ο ανεμιστήρας αναμείξεως.

2.2.8. Μετά την πάροδο των τεσσάρων ωρών, μετράται η συγκέντρωση των υδρογονανθράκων στο θάλαμο χρησιμοποιώντας τον ίδιο αναλυτή. Μετράται επίσης η θερμοκρασία και η βαρομετρική πίεση. Αυτές είναι οι τελικές ενδείξεις CHC,f, Pf και Tf.

2.2.9. Υπολογίζεται η μεταβολή της μάζας των υδρογονανθράκων στο θάλαμο κατά τη διάρκεια του χρόνου της δοκιμής σύμφωνα με το σημείο 2.4. Οι εκπομπές του περιβάλλοντος του θαλάμου δεν πρέπει να υπερβαίνουν τα 0,05 g.

2.3. Διακρίβωση και δοκιμή κατακράτησης υδρογονανθράκων στο θάλαμο

Με τη διακρίβωση και δοκιμή κατακράτησης υδρογονανθράκων στο θάλαμο ελέγχεται ο όγκος που υπολογίζεται βάσει του σημείου 2.1. ενώ επίσης μετράται και ο ρυθμός τυχόν διαφυγόντων. Ο ρυθμός διαφυγόντων του θαλάμου προσδιορίζεται τη στιγμή που τίθεται σε χρήση ο θάλαμος, έπειτα από τυχόν εργασίες στο θάλαμο που ενδεχομένως επηρεάζουν την ακεραιότητα του θαλάμου και τουλάχιστον μία φορά μηνιαίως εν συνεχεία. Εάν σε έξι διαδοχικούς μηνιαίους ελέγχους κατακράτησης δεν διαπιστωθούν προβλήματα και δεν χρειαστεί να γίνουν διορθώσεις, ο ρυθμός διαφυγόντων μπορεί εν συνεχεία να προσδιορίζεται ανά τρίμηνο εφόσον δεν παρουσιάζεται ανάγκη διόρθωσης.

2.3.1. Ο θάλαμος υποβάλλεται σε διαδικασία καθαρισμού μέχρις ότου να ληφθεί σταθερή ένδειξη για τη συγκέντρωση υδρογονανθράκων. Ο ανεμιστήρας αναμείξεως τίθεται σε λειτουργία εάν δεν λειτουργεί ήδη. Ο αναλυτής υδρογονανθράκων μηδενίζεται, διακριβώνεται εφόσον απαιτείται και βαθμονομείται.

2.3.2. Στην περίπτωση των θαλάμων μεταβλητού όγκου, ο θάλαμος μανταλώνεται στη θέση του ονομαστικού όγκου. Στην περίπτωση θαλάμων σταθερού όγκου, διακόπτεται η είσοδος και έξοδος των ρευμάτων αέρα.

2.3.3. Το σύστημα ελέγχου θερμοκρασίας περιβάλλοντος τίθεται σε λειτουργία (εάν δεν είναι ήδη) και ρυθμίζεται για αρχική θερμοκρασία 308 Κ (35 °C) [309 Κ (36 °C)].

2.3.4. Όταν το θάλαμος σταθεροποιηθεί στους 308 ± 2 Κ (35 ± 2 °C) [309 ± 2 Κ (36 ± 2 °C)], σφραγίζεται και μετράται η συγκέντρωση περιβάλλοντος, η θερμοκρασία και η βαρομετρική πίεση. Οι λαμβανόμενες ενδείξεις είναι οι αρχικές ενδείξεις CHC,i, Pi και Ti που χρησιμοποιούνται για τη διακρίβωση του θαλάμου.

2.3.5. Στο θάλαμο εγχύεται ποσότητα περίπου 4 γραμμαρίων προπανίου. Η μάζα του προπανίου πρέπει να μετράται με ορθότητα και ακρίβεια ± 0,1 % επί της μετρούμενης τιμής.

2.3.6. Το περιεχόμενο του θαλάμου αφήνεται να αναμειχθεί επί πέντε λεπτά και κατόπιν μετράται η συγκέντρωση υδρογονανθράκων, η θερμοκρασία και η βαρομετρική πίεση. Οι λαμβανόμενες ενδείξεις είναι οι τελικές τιμές CHC,f, Pf και Tf για τη διακρίβωση του θαλάμου, καθώς επίσης οι αρχικές τιμές CHC,i, Pi και Ti για τον έλεγχο κατακράτησης.

2.3.7. Η μάζα του προπανίου στο θάλαμο υπολογίζεται χρησιμοποιώντας τις τιμές που λαμβάνονται στα σημεία 2.3.4 και 2.3.6 και τον τύπο στο σημείο 2.4. Η τιμή πρέπει να αντιστοιχεί στην τιμή της μάζας που μετράται σύμφωνα με το 2.3.5 με ανοχή ± 2 %.

2.3.8. Στην περίπτωση θαλάμων μεταβλητού όγκου, ο θάλαμος απομανταλώνεται από τη θέση του ονομαστικού όγκου, ενώ στην περίπτωση θαλάμων σταθερού όγκου, ανοίγονται η είσοδος και έξοδος του αέρα.

2.3.9. Αρχίζει κύκλος αυξομείωσης της θερμοκρασίας του περιβάλλοντος, από 308 Κ (35 °C) σε 293 Κ (20 °C) και πάλι σε 308 Κ (35 °C) [308,6 Κ (35,6 °C) και σε 295,2 Κ (22,2 °C) και πάλι σε 308,6 Κ (35,6 °C)] επί χρονικό διάστημα 24 ωρών σύμφωνα με το διάγραμμα (εναλλακτικό διάγραμμα) που καθορίζεται στο προσάρτημα 2, εντός 15 λεπτών από το σφράγισμα του θαλάμου. (Ανοχές όπως καθορίζονται στο σημείο 5.7.1 του παραρτήματος VI)

2.3.10. Μετά το πέρας της περιόδου των 24 ωρών, μετρώνται και κταγράφονται η τελική συγκέντρωση υδρογονανθράκων, η θερμοκρασία και η βαρομετρική πίεση. Οι λαμβανόμενες ενδείξεις είναι οι τελικές τιμές CHC,f, Pf και Tf για τον έλεγχο κατακράτησης υδρογονανθράκων.

2.3.11. Η μάζα των υδρογονανθράκων υπολογίζεται με τον τύπο του σημείου 2.4, χρησιμοποιώντας τις τιμές που ελήφθησαν σύμφωνα με τα σημεία 2.3.10 και 2.3.6. Η μάζα δεν επιτρέπεται να διαφέρει περισσότερο από 3 % από τη μάζα που υπολογίζεται σύμφωνα με το σημείο 2.3.7.

2.4. Υπολογισμοί

Ο υπολογισμός της μεταβολής της καθαρής μάζας υδρογονανθράκων μέσα στο θάλαμο χρησιμοποιείται για να προσδιοριστεί η συγκέντρωση υδρογονανθράκων περιβάλλοντος του θαλάμου και ο ρυθμός διαφυγής. Για τον υπολογισμό της μεταβολής της μάζας χρησιμοποιούνται οι αρχικές και τελικές ενδείξεις συγκεντρώσεως υδρογονανθράκων, θερμοκρασίας και βαρομετρικής πιέσεως στον παρακάτω τύπο:

MHC = k . V . 10-4 . (>NUM>CHC, f . Pf>DEN>Tf - >NUM>CHC, i . Pi>DEN>Ti) + MHC, out - MHC, i

όπου:

MHC = μάζα υδρογονανθράκων (g)

MHC, out = μάζα εξερχομένων από το θάλαμο υδρογονανθράκων, στην περίπτωση θαλάμων σταθερού όγκου για δοκιμή ημερήσιων εκπομπών (g)

MHC, i = μάζα εισερχομένων στο θάλαμο υδρογονανθράκων, στην περίπτωση θαλάμων σταθερού όγκου για δοκιμή ημερήσιων εκπομπών (g)

CHC = μετρούμενη στο θάλαμο συγκέντρωση υδρογονανθράκων (σε ppm άνθρακα (Σημ.: ppm άνθρακα = ppm προπανίου Χ 3)]

V = όγκος του θαλάμου σε κυβικά μέτρα όπως μετράται σύμφωνα με το σημείο 2.1.1

T = θερμοκρασία περιβάλλοντος θαλάμου σε Κ

P = βαρομετρική πίεση, σε kPA

k = 17,6

όπου:

i = είναι η αρχική ένδειξη

i = είναι η τελική ένδειξη.»

Προσάρτημα 2

23. Προστίθεται το ακόλουθο νέο προσάρτημα 2:

«Προσάρτημα 2

Ημερήσια καμπύλη θερμοκρασιών περιβάλλοντος για τη διακρίβωση του θαλάμου και τη δοκιμή ημερήσιων εκπομπών

>ΘΕΣΗ ΠΗΝΑΚΑ>

Εναλλακτική ημερήσια καμπύλη θερμοκρασιών περιβάλλοντος για τη διακρίβωση του θαλάμου σύμφωνα με το παράρτημα I σημείο 1.2

>ΘΕΣΗ ΠΗΝΑΚΑ>

»

ΠΑΡΑΡΤΗΜΑ VIII

24. Το παράρτημα VIII τροποποιείται ως εξής:

«ΠΑΡΑΡΤΗΜΑ VIII

ΠΡΟΔΙΑΓΡΑΦΕΣ ΚΑΙ ΚΑΥΣΙΜΑ ΑΝΑΦΟΡΑΣ

1. ΤΕΧΝΙΚΑ ΔΕΔΟΜΕΝΑ ΤΟΥ ΚΑΥΣΙΜΟΥ ΑΝΑΦΟΡΑΣ ΠΟΥ ΧΡΗΣΙΜΟΠΟΙΕΙΤΑΙ ΓΙΑ ΤΗ ΔΟΚΙΜΗ ΟΧΗΜΑΤΩΝ ΜΕ ΚΙΝΗΤΗΡΕΣ ΕΠΙΒΑΛΛΟΜΕΝΗΣ ΑΝΑΦΛΕΞΗΣ

Τύπος: βενζίνη, αμόλυβδη (κοινή, premium, σούπερ)

>ΘΕΣΗ ΠΗΝΑΚΑ>

2. ΤΕΧΝΙΚΑ ΔΕΔΟΜΕΝΑ ΤΟΥ ΚΑΥΣΙΜΟΥ ΑΝΑΦΟΡΑΣ ΠΟΥ ΧΡΗΣΙΜΟΠΟΙΕΙΤΑΙ ΓΙΑ ΤΗ ΔΟΚΙΜΗ ΟΧΗΜΑΤΩΝ ΜΕ ΝΤΙΖΕΛΟΚΙΝΗΤΗΡΑ

Τύπος: Ντίζελ

>ΘΕΣΗ ΠΗΝΑΚΑ>

»

ΠΑΡΑΡΤΗΜΑ X

25. Προστίθεται το εξής νέο παράρτημα X:

«ΠΑΡΑΡΤΗΜΑ X

ΔΙΑΔΙΚΑΣΙΑ ΕΛΕΓΧΟΥ ΤΗΣ ΣΥΜΜΟΡΦΩΣΗΣ ΤΩΝ ΕΝ ΚΥΚΛΟΦΟΡΙΑ ΟΧΗΜΑΤΩΝ

1. ΕΙΣΑΓΩΓΗ

1.1. Στο παρόν παράρτημα περιγράφεται η διαδικασία που προβλέπεται στο σημείο 8 του παραρτήματος I για τον έλεγχο της συμμόρφωσης των εν κυκλοφορία οχημάτων. Η διαδικασία περιγράφει την επιλογή και την μεταχείρηση των προς δοκιμή οχημάτων, τις δοκιμές επιθεώρησης των εν κυκλοφορία οχημάτων και την αξιολόγησή τους, το πρόγραμμα διορθωτικών μέτρων και την εφαρμογή του.

2. ΕΠΙΘΕΩΡΗΣΗ ΕΝ ΚΥΚΛΟΦΟΡΙΑ ΟΧΗΜΑΤΩΝ

2.1. Η επιθεώρηση εν κυκλοφορία οχημάτων διενεργείται από την αρμόδια αρχή που χορήγησε την αρχική έγκριση τύπου δυνάμει της παρούσας οδηγίας, σύμφωνα με τις διαδικασίες που ορίζονται στο σημείο 5.

2.2. Ο κατασκευαστής ενημερώνεται οποτεδήποτε αρμόδια αρχή κράτους μέλους, η οποία χορήγησε την αρχική έγκριση τύπου δυνάμει της παρούσας οδηγίας, έχει διαπιστώσει ότι τύπος οχήματος που έχει παραχθεί από τον εν λόγω κατασκευαστή δεν πληροί τις εν λόγω διατάξεις, παρότι συντηρείται και χρησιμοποιείται δεόντως.

2.3. Κατασκευαστής που ενημερώνεται ότι τύπος οχήματος δεν πληροί τις απαιτήσεις που ισχύουν (συμπεριλαμβανομένων των οριακών τιμών για τις εκπομπές) σύμφωνα με την παρούσα οδηγία, πρέπει να υποβάλει στην αρμόδια αρχή πρόγραμμα μέτρων για να αποκατασταθεί η τήρηση των απαιτήσεων.

2.4. Οποιοδήποτε όχημα έχει εγκριθεί σύμφωνα με τις απαιτήσεις της παρούσας οδηγίας υπόκειται στις διατάξεις του παρόντος παραρτήματος.

3. ΟΡΙΣΜΟΙ

Για τους σκοπούς του παρόντος παραρτήματος ισχύουν οι ακόλουθοι ορισμοί.

3.1. Οι όροι που χρησιμοποιούνται στο παρόν παράρτημα X και δεν ορίζονται ιδιαιτέρως έχουν την έννοια των ιδίων όρων του παραρτήματος I της παρούσας οδηγίας ή, εάν δεν ορίζονται στο παράρτημα I της παρούσας οδηγίας, την έννοια των όρων αυτών που δίδεται στην οδηγία 70/156/ΕΟΚ.

3.2. Ως "επιθεώρηση εν κυκλοφορία οχημάτων" νοούνται δοκιμές και αξιολογήσεις σχετικά με την συμμόρφωση που διενεργούνται σύμφωνα με το παρόν παράρτημα.

3.3. Ως "δέουσα συντήρηση και χρήση" νοείται ότι το προς δοκιμή όχημα πληροί τα κριτήρια αποδοχής προς επιλογή για δοκιμή σύμφωνα με το σημείο 5.

4. ΠΡΟΓΡΑΜΜΑ ΕΠΙΘΕΩΡΗΣΕΩΝ

4.1. Ο κατασκευαστής ενημερώνεται 45 εργάσιμες ημέρες πριν από την έναρξη των επιθεωρήσεων τύπου εν κυκλοφορία οχημάτων.

4.2. Ο κατασκευαστής δύναται να υποβάλει εθελοντικώς πρόγραμμα διορθωτικών μέτρων, που έχει συνταχθεί σύμφωνα με το σημείο 6, ανά οιαδήποτε στιγμή πριν από την ολοκλήρωση της επιθεώρησης εν κυκλοφορία οχημάτων.

5. ΚΡΙΤΗΡΙΑ ΕΠΙΛΟΓΗΣ, ΣΥΝΤΗΡΗΣΗ ΚΑΙ ΔΟΚΙΜΗ ΕΠΙΘΕΩΡΗΣΗΣ

5.1. Οι δοκιμές εκπομπών και οι αξιολογήσεις για να καθοριστεί κατά πόσον τύπος οχήματος πληροί τις απαιτήσεις διενεργούνται σύμφωνα με τις διαδικασίες του σημείου 5. Πρέπει να δίδεται η δυνατότητα στον κατασκευαστή να παρακολουθεί την επιλογή και τις δοκιμές και να εποπτεύει όλες τις δοκιμές των οχημάτων που διενεργούνται σύμφωνα με το σημείο 5. Οι δοκιμές επιθεώρησης ενσωματωμένων συστημάτων διάγνωσης σε εν κυκλοφορία οχήματα διενεργούνται σύμφωνα με το σημείο 5.5, ένω τα σημεία 5.2, 5.3 και 5.4 δεν ισχύουν για την επιθεώρηση των συστημάτων OBD.

5.2. Η αρμόδια για τις εγκρίσεις αρχή επιλέγει τυχαία τα εν κυκλοφορία οχήματα για την επιθεώρηση από τα οχήματα του αντίστοιχου τύπου οχημάτων, σύμφωνα με το προσάρτημα 1 στο παρόν παράρτημα. Η αρμόδια για τις εγκρίσεις αρχή καθορίζει την επιλογή των οχημάτων. Τα οχήματα προς δοκιμή είναι αντιπροσωπευτικά του τύπου οχημάτων στον οποίον υπάγονται και διατίθενται προς πώληση ή πωλούνται στην ΕΕ.

Κριτήρια επιλογής

5.3. Τα κριτήρια για την αποδοχή επιλεγμένου οχήματος προκύπτουν από τα σημεία 5.3.1 μέχρι 5.3.8. Τα στοιχεία συγκεντρώνονται καθ' όλη τη διάρκεια του ελέγχου του οχήματος και στο πλαίσιο συνέντευξης με τον ιδιοκτήτη του οχήματος και επιτρέπεται να περιλαμβάνεται γραπτή έκθεση του κατασκευαστή.

5.3.1. Το όχημα υπάγεται στον τύπο οχημάτων για τον οποίον έχει χορηγηθεί έγκριση σύμφωνα με την παρούσα οδηγία και συνοδεύεται από πιστοποιητικό συμμόρφωσης σύμφωνα με την οδηγία 70/156/ΕΟΚ. Το όχημα πρέπει να είναι ταξινομημένο και για ιδιωτική χρήση στην ΕΕ.

5.3.2. Το όχημα πρέπει να έχει κυκλοφορήσει κατ' ανώτατο όριο 80 000 km ή επί 5 έτη, όπου ισχύει η κατώτερη τιμή.

5.3.3. Από δελτίο συντήρησης πρέπει να προκύπτει ότι το όχημα έχει συντηρηθεί κατά τον δέοντα τρόπο, δηλαδή σύμφωνα με τις συστάσεις του κατασκευαστή.

5.3.4. Πρέπει να μην υπάρχουν ενδείξεις υπερβολικής καταπόνησης (δηλαδή οδήγηση σε αγώνες ταχύτητας, υπερφόρτωση, χρήση ακατάλληλου καυσίμου ή άλλη κακή χρήση) ή άλλοι παράγοντες (π.χ. παρεμβάσεις αλλοίωσης) που να επηρεάζουν τη συμπεριφορά ως προς τις εκπομπές. Όσον αφορά τα οχήματα με ενσωματωμένα διαγνωστικά συστήματα (OBD), πρέπει να λαμβάνονται υπόψη οι πληροφορίες που είναι καταχωρημένες στη μνήμη του OBD.

5.3.5. Ούτε ο κινητήρας ούτε το όχημα πρέπει να έχουν υποστεί μη εγκεκριμένη μείζονα επιδιόρθωση.

5.3.6. Το περιεχόμενο σε μόλυβδο και θείο του δείγματος καυσίμου από τη δεξαμενή του οχήματος πρέπει να πληροί τα ισχύοντα πρότυπα και να μην υπάρχουν ενδείξεις πλήρωσης με κακό καύσιμο. Πρέπει να διενεργούνται έλεγχοι στην εξάτμιση των καυσαερίων κ.λπ.

5.3.7. Δεν πρέπει να υπάρχουν ενδείξεις προβλήματος που να θέτει σε κίνδυνο την ασφάλεια του προσωπικού του εργαστηρίου.

5.3.8. Όλα τα κατασκευαστικά στοιχεία του συστήματος ελέγχου των εκπομπών του οχήματος πρέπει να πληρούν την ισχύουσα έγκριση τύπου.

Διάγνωση και συντήρηση αποκατάστασης

5.4. Η διάγνωση και η συντήρηση αποκατάστασης διενεργείται σε οχήματα που έχουν γίνει δεκτά για δοκιμή, προτού την δοκιμή επιθεώρησης εν κυκλοφορία οχημάτων, σύμφωνα με τα σημεία 5.4.1 μέχρι 5.4.8.

5.4.1. Ελέγχονται τα φίλτρα αέρα, όλοι οι κινητήριοι ιμάντες, όλες οι στάθμες υγρών, το πώμα του ψυγείου, όλοι οι εύκαμπτοι σωλήνες υποπίεσης και οι ηλεκτρικές καλωδιώσεις που αφορούν τον έλεγχο των εκπομπών για να διαπιστωθεί η ακεραιότητά τους 7 ελέγχεται η ανάφλεξη, το σύστημα τροφοδότησης καυσίμου και τα κατασκευαστικά μέρη του συστήματος ελέγχου των εκπομπών για να διαπιστωθούν ενδεχόμενες κακές ρυθμίσεις ή/και παρεμβάσεις αλλοίωσης. Καταγράφονται όλες οι παρεκκλίσεις.

5.4.2. Ελέγχεται η ακεραιότητα του συστήματος OBD 7 καταγράφονται όλα τα στοιχεία της λειτουργίας που έχουν αποθηκευτεί στην μνήμη OBD 7 διενεργούνται όλες οι απαραίτητες διορθώσεις για να εξαλειφθούν όλες οι ενδείξεις δυσλειτουργίας.

5.4.3. Εάν ο δείκτης δυσλειτουργίας OBD καταγράψει δυσλειτουργία κατά τον κύκλο προετοιμασίας ή τον κύκλο δοκιμής εκπομπών, επιτρέπεται να διαπιστωθεί και να επισκευασθεί η βλάβη. Η δοκιμή επιτρέπεται να διενεργηθεί εκ νέου και να χρησιμοποιηθούν τα αποτελέσματα από το επισκευασμένο όχημα.

5.4.4. Ελέγχεται το σύστημα ανάφλεξης και αντικαθίστανται τα ελαττωματικά κατασκευαστικά στοιχεία, π.χ., υποδοχές σπινθηριστών (μπουζί), καλώδια, κλπ.

5.4.5. Ελέγχεται η συμπίεση.

5.4.6. Ελέγχονται και ρυθμίζονται οι παράμετροι του κινητήρα σύμφωνα με τις προδιαγραφές του κατασκευαστή.

5.4.7. Εάν στο όχημα πρέπει (πριν από) εντός 800 km να διενεργηθεί η προβλεπόμενη συντήρηση, η συντήρηση διενεργείται σύμφωνα με τις οδηγίες συντήρησης του κατασκευαστή. Ανεξάρτητα από την ένδειξη του χιλιομετροδείκτη επιτρέπεται αλλαγή λαδιών και φίλτρου αέρα μετά από αίτημα του κατασκευαστή.

5.4.8. Κατά την παραλαβή του οχήματος το καύσιμο αντικαθίσταται με το κατάλληλο καύσιμο αναφοράς για τη δοκιμή εκπομπών, εκτός εάν ο κατασκευαστής δέχεται τη χρήση συνήθους καυσίμου της αγοράς.

Δοκιμές επιθεώρησης εν κυκλοφορία οχημάτων και αξιολόγηση αποτελεσμάτων

5.5. Οι δοκιμές εκπομπών που ισχύουν σύμφωνα με την παρούσα οδηγία διενεργούνται σε οχήματα επιλεγμένα σύμφωνα με τις απαιτήσεις των σημείων 5.3 και 5.4 και μετά από προετοιμασία.

5.6. Ελέγχονται τα οχήματα με ενσωματωμένο σύστημα OBD για να διαπιστωθεί η δέουσα ανθεκτικότητα της ένδειξης δυσλειτουργίας, κ.λπ. όσον αφορά τα επίπεδα εκπομπών (π.χ. τα όρια ενδείξεων δυσλειτουργίας που καθορίζονται στο παράρτημα XI) σύμφωνα με τις προδιαγραφές έγκρισης τύπου.

5.6.1. Στο σύστημα OBD ενδεχομένως διενεργείται έλεγχος για να διαπιστωθεί, για παράδειγμα, κατά πόσον δεν επισημαίνονται με ένδειξη δυσλειτουργίας επίπεδα εκπομπών υψηλότερα από τις επιτρεπόμενες οριακές τιμές, συστηματική εσφαλμένη ενεργοποίηση της ένδειξης δυσλειτουργίας, και για να εντοπισθούν ελαττωματικά ή φθαρμένα κατασκευαστικά στοιχεία του συστήματος OBD.

5.6.2. Εάν κατασκευαστικό στοιχείο ή σύστημα λειτουργεί εκτός των προδιαγραφών του πιστοποιητικού έγκρισης τύπου ή/και του πακέτου πληροφοριών για τον εν λόγω τύπο οχήματος και η παρέκκλιση αυτή δεν έχει εγκριθεί σύμφωνα με το άρθρο 5 παράγραφος 3 ή παράγραφος 4 της οδηγίας 70/156/ΕΟΚ ενώ το OBD δεν δείχνει δυσλειτουργία, το κατασκευαστικό στοιχείο ή το σύστημα δεν αντικαθίσταται πριν από την δοκιμή εκπομπών, εκτός εάν διαπιστωθεί ότι το εν λόγω κατασκευαστικό στοιχείο ή σύστημα έχει υποστεί παρέμβαση αλλοίωσης ή υπερβολική καταπόνηση κατά τρόπο ώστε το OBD δεν ανιχνεύει την προκύπτουσα δυσλειτουργία.

5.7. Τα αποτελέσματα των δοκιμών υπόκεινται στη διαδικασία αξιολόγησης σύμφωνα με το προσάρτημα 1 της παρούσας οδηγίας.

5.8. Εντός 10 εργάσιμων ημερών μετά την ολοκλήρωση της δοκιμής, τα αποτελέσματα της δοκιμής και η αξιολόγηση που προβλέπεται στο σημείο 5.7 υποβάλλονται στον κατασκευαστή.

5.9. Στον κατασκευαστή δίδεται η ευκαιρία, εφόσον είναι δυνατόν, να διενεργήσει επιθεωρήσεις και συστηματικούς ελέγχους στα οχήματα των οποίων τα αποτελέσματα δοκιμών δεν πληρούν τις οριακές τιμές για οποιοδήποτε ρύπο υπόκειται στην παρούσα οδηγία, ώστε να διαπιστώσει οποιαδήποτε ακατάλληλη συντήρηση, κακή χρήση, χρήση ακατάλληλου καυσίμου, παρέμβαση αλλοίωσης ή υπερβολική καταπόνηση που ευλόγως δεν ήταν δυνατόν να εντοπισθεί πριν από την έναρξη της δοκιμής.

5.10. Εντός 25 εργάσιμων ημερών μετά την παραλαβή των αποτελεσμάτων των δοκιμών, ο κατασκευαστής έχει τη δυνατότητα να υποβάλει στην αρμόδια αρχή δήλωση βασιζόμενη σε πρόσθετο συστηματικό έλεγχο δείγματος οχημάτων, σχετικά με την επίδοση της δοκιμής ή την διαπίστωση μη συμμόρφωσης. Η, τυχόν, δήλωση συμπεριλαμβάνεται στην έκθεση δοκιμών. Η αρμόδια αρχή λαμβάνει δεόντως υπόψη τη δήλωση του κατασκευαστή όταν αποφαίνεται κατά πόσον υπάρχει μη συμμόρφωση.

5.11. Εντός 10 εργάσιμων ημερών μετά την εκπνοή της προθεσμίας που προβλέπεται στο σημείο 5.10, η αρμόδια αρχή ολοκληρώνει την έκθεση δοκιμών και αποφασίζει κατά πόσον, υπάρχει ή όχι συμμόρφωση. Αποφαίνεται ότι δεν υπάρχει συμμόρφωση εάν το αποτέλεσμα της αξιολόγησης σύμφωνα με το σημείο 5.7 για έναν μόνον ρύπο υπερβαίνει τις οριακές τιμές που δίδονται στο σημείο 5.3.1.4 του παραρτήματος I της παρούσας οδηγίας. Τα αποτελέσματα των δοκιμών δεν πολλαπλασιάζονται με τους συντελεστές φθοράς.

6. ΠΡΟΓΡΑΜΜΑ ΔΙΟΡΘΩΤΙΚΩΝ ΜΕΤΡΩΝ

6.1. Όταν ο κατασκευαστής ενημερώνεται ότι ο τύπος οχήματος δεν πληροί τις απαιτήσεις των εν λόγω διατάξεων, υποβάλλει στην αρμόδια για εγκρίσεις αρχή πρόγραμμα διορθωτικών μέτρων για να αποκατασταθεί η συμμόρφωση. Το πρόγραμμα διορθωτικών μέτρων μπορεί, κατά περίπτωση, να αφορά εν κυκλοφορία οχήματα, οχήματα που παράγονται καθώς και τροποποιήσεις της έγκρισης τύπου.

6.2. Το πρόγραμμα διορθωτικών μέτρων κατατίθεται στην αρμόδια για τις εγκρίσεις αρχή το αργότερο εντός 45 εργάσιμων ημερών από την ημερομηνία της κοινοποίησης σύμφωνα με το σημείο 5.10. Η αρμόδια για τις εγκρίσεις αρχή δηλώνει εντός 20 εργάσιμων ημερών την έγκριση ή την απόρριψη του προγράμματος διορθωτικών μέτρων.

6.2.1. Η αρμόδια για τις εγκρίσεις αρχή δύναται να αποδεχθεί το πρόγραμμα διορθωτικών μέτρων υπό όρους.

6.2.2. Η αρμόδια για τις εγκρίσεις αρχή δύναται να παρατείνει την προθεσμία για την υποβολή προγράμματος διορθωτικών μέτρων μέχρι 60 εργάσιμες ημέρες, εάν ο κατασκευαστής υποβάλει γραπτώς επαρκείς λόγους για αυτήν την παράταση.

6.2.3. Όταν η αρμόδια για τις εγκρίσεις αρχή δεν δύναται να εγκρίνει το πρόγραμμα διορθωτικών μέτρων, έχει τη δυνατότητα να λάβει άλλα μέτρα σύμφωνα με το άρθρο 11 παράγραφος 2 στοιχείο α) της οδηγίας 70/156/ΕΟΚ.

6.3. Η αρμόδια για τις εγκρίσεις αρχή κοινοποιεί σε όλα τα κράτη μέλη την απόφασή της σχετικά με το πρόγραμμα διορθωτικών μέτρων και το διαβιβάζει σε όλα τα κράτη μέλη.

Το πρόγραμμα διορθωτικών μέτρων

6.4. Το περιεχόμενο του προγράμματος διορθωτικών μέτρων προσδιορίζεται στα σημεία 6.4.1 μέχρι 6.4.11. Ο κατασκευαστής δίδει στο πρόγραμμα διορθωτικών μέτρων μονοσήμαντο χαρακτηριστικό όνομα ή αριθμό.

6.4.1. Στο πρόγραμμα διορθωτικών μέτρων περιλαμβάνεται περιγραφή κάθε τύπου οχήματος.

6.4.2. Περιγράφονται οι συγκεκριμένες τροποποιήσεις, μετατροπές, επιδιορθώσεις, προσαρμογές, ή άλλες αλλαγές που πρέπει να γίνουν στα οχήματα ώστε να αποκατασταθεί η συμμόρφωση 7 η περιγραφή συνοδεύεται από σύντομη περίληψη των στοιχείων και των τεχνικών μελετών στις οποίες βασίστηκε η απόφαση του κατασκευαστή για τις συγκεκριμένες διορθωτικές αλλαγές που πρέπει να χρησιμοποιούνται για να αποκατασταθεί η συμμόρφωση.

6.4.3. Περιγραφή της μεθόδου με την οποία ο κατασκευαστής θα ενημερώσει του κατόχους οχημάτων.

6.4.4. Περιγραφή της κατάλληλης συντήρησης ή χρήσης, που, ενδεχομένως, ο κατασκευαστής θέτει ως όρους για τη διενέργεια επιδιορθώσεων σύμφωνα με το πρόγραμμα διορθωτικών μέτρων, καθώς και ερμηνεία των λόγων για τους οποίους ο κατασκευαστής επιβάλλει αυτούς τους όρους. Προϋποθέσεις συντήρησης ή χρήσης επιτρέπεται να επιβληθούν μόνον εάν αποδεδειγμένα σχετίζονται με τη μη συμμόρφωση και τα διορθωτικά μέτρα.

6.4.5. Περιγραφή της διαδικασίας που πρέπει να τηρείται από τον κάτοχο του οχήματος για να αποκατασταθεί η συμμόρφωση. Στην περιγραφή πρέπει να περιλαμβάνεται η ημερομηνία μετά την οποία είναι δυνατόν να αποκατασταθεί η συμμόρφωση, η προϋπολογιζόμενη διάρκεια επιδιόρθωσης στο συνεργείο, και να αναφέρεται πού μπορεί να διενεργηθεί η επιδιόρθωση. Η επιδιόρθωση πρέπει να εκτελείται γρήγορα, εντός ευλόγου χρόνου μετά την παράδοση του οχήματος.

6.4.6. Αντίγραφο των πληροφοριών που διαβιβάζονται στον κάτοχο του οχήματος.

6.4.7. Σύντομη περιγραφή του συστήματος το οποίο θα χρησιμοποιήσει ο κατασκευαστής για να εξασφαλίσει επαρκές απόθεμα των κατασκευαστικών στοιχείων ή συστημάτων που χρειάζονται για να εκπληρώσει το πρόγραμμα διορθωτικών μέτρων. Πρέπει να αναφέρεται ο χρόνος που θα είναι διαθέσιμο επαρκές απόθεμα κατασκευαστικών στοιχείων ή συστημάτων για την έναρξη της εκστρατείας ανάκλησης των οχημάτων.

6.4.8. Αντίγραφο των οδηγιών που θα αποσταλούν στα πρόσωπα τα οποία πρόκειται να αναλάβουν τις επιδιορθώσεις.

6.4.9. Περιγραφή των επιπτώσεων των προτεινόμενων διορθωτικών μέτρων στις εκπομπές, την κατανάλωση καυσίμου, τη συμπεριφορά και την ασφάλεια κατά την οδήγηση κάθε τύπου οχήματος 7 στην περιγραφή πρέπει να περιλαμβάνονται στοιχεία, τεχνικές μελέτες κ.λπ. του προγράμματος διορθωτικών μέτρων που αποτελούν τη βάση των πορισμάτων αυτών.

6.4.10. Άλλες πληροφορίες, εκθέσεις ή στοιχεία που η αρμόδια για τις εγκρίσεις αρχή δύναται ευλόγως να καθορίσει ως απαραίτητα για την αξιολόγηση του προγράμματος διορθωτικών μέτρων.

6.4.11. Εάν το πρόγραμμα διορθωτικών μέτρων περιλαμβάνει ανάκληση των οχημάτων, στην αρμόδια για τις εγκρίσεις τύπου αρχή πρέπει να υποβληθεί περιγραφή της μεθόδου καταγραφής της επιδιόρθωσης. Σε περίπτωση που χρησιμοποιείται προς τούτο ετικέτα, πρέπει να παρατίθεται υπόδειγμα της ετικέτας αυτής.

6.5. Επιτρέπεται να ζητηθεί από τον κατασκευαστή να διενεργήσει, εύλογα μελετημένες και αναγκαίες, δοκιμές σε κατασκευαστικά στοιχεία και οχήματα στα οποία έχει επιτελεσθεί προτεινόμενη αλλαγή, επιδιόρθωση ή τροποποίηση ώστε να διαπιστωθεί η αποτελεσματικότητα της αλλαγής, επιδιόρθωσης ή τροποποίησης.

6.6. Ο κατασκευαστής φέρει την ευθύνη να διατηρεί μητρώο κάθε οχήματος που έχει ανακληθεί και επιδιορθωθεί και του συνεργείου που εκτέλεσε την επιδιόρθωση. Το μητρώο πρέπει να είναι στη διάθεση της αρμόδιας για τις εγκρίσεις αρχής, μετά από αίτησή της, για περίοδο 5 ετών μετά την εφαρμογή του προγράμματος διορθωτικών μέτρων.

7. ΕΦΑΡΜΟΓΗ ΤΟΥ ΠΡΟΓΡΑΜΜΑΤΟΣ ΔΙΟΡΘΩΤΙΚΩΝ ΜΕΤΡΩΝ

7.1. Η εκστρατεία ανάκλησης των οχημάτων αρχίζει αφού λάβει απόφαση το κράτος μέλος, με βάση το εγκεκριμένο πρόγραμμα διορθωτικών μέτρων. Ο κατασκευαστής, ή ο εξουσιοδοτημένος αντιπρόσωπός του, είναι υπεύθυνος για τη διενέργεια της εκστρατείας ανάκλησης των οχημάτων σύμφωνα με το εγκεκριμένο πρόγραμμα διορθωτικών μέτρων.

7.1.1. Εάν το πρόγραμμα διορθωτικών μέτρων δεν διενεργείται εντός της εγκεκριμένης προθεσμίας που έχει καθοριστεί στο πρόγραμμα και ο κατασκευαστής δεν είναι σε θέση να αιτιολογήσει την υπέρβαση της προθεσμίας, η αρμόδια για τις εγκρίσεις αρχή δύναται να λάβει μέτρα σύμφωνα με το άρθρο 11 παράγραφος 2 στοιχείο α) της οδηγίας 70/156/ΕΟΚ.

7.2. Ο κάτοχος του οχήματος πρέπει να ενημερώνεται γρήγορα. Η κοινοποίηση αυτή πρέπει να περιλαμβάνει όλες τις σχετικές πληροφορίες που αφορούν την αναγκαία επιδιόρθωση του οχήματος.

7.3. Ο κατασκευαστής παρέχει αντίγραφο όλων των πληροφοριών που αφορούν το πρόγραμμα διορθωτικών μέτρων. Διατηρεί επίσης μητρώο της εκστρατείας ανάκλησης οχημάτων και παρέχει, σε τακτικά διαστήματα, στην αρμόδια για τις εγκρίσεις αρχή εκθέσεις σχετικά με την εξέλιξη της εκστρατείας ανάκλησης των οχημάτων.»

ΠΑΡΑΡΤΗΜΑ XI

26. Προστίθεται το εξής νέο παράρτημα XI:

«Παράρτημα XI

ΕΝΣΩΜΑΤΩΜΕΝΑ ΣΥΣΤΗΜΑΤΑ ΔΙΑΓΝΩΣΗΣ ΣΕ ΜΗΧΑΝΟΚΙΝΗΤΑ ΟΧΗΜΑΤΑ

1. ΠΕΔΙΟ ΕΦΑΡΜΟΓΗΣ

Το παρόν παράρτημα αναφέρεται στις λειτουργικές πτυχές ενσωματωμένων σε οχήματα συστημάτων διάγνωσης (OBD/On-Board Diagnostics Systems) για τον έλεγχο των εκπομπών όλων των μηχανοκίνητων οχημάτων κατηγορίας M1 που είναι εφοδιασμένα με κινητήρες επιβαλλόμενης ανάφλεξης και όλων των μηχανοκίνητων οχημάτων των κατηγοριών M1 (1) που είναι εφοδιασμένα με κινητήρες ανάφλεξης δια συμπιέσεως και τα οποία καλύπτονται από το άρθρο 1 της παρούσας οδηγίας.

2. ΟΡΙΣΜΟΙ

Για τους σκοπούς του παρόντος παραρτήματος:

2.1. "OBD" σημαίνει ενσωματωμένο σύστημα διάγνωσης για έλεγχο εκπομπών το οποίο έχει την ικανότητα να εντοπίζει πιθανό σημείο δυσλειτουργίας μέσω κωδικών βλάβης καταχωρημένων σε μνήμη υπολογιστή.

2.2. "Τύπος οχήματος" σημαίνει κατηγορία μηχανοκίνητων οχημάτων τα οποία δεν διαφέρουν ως προς ουσιώδη χαρακτηριστικά του κινητήρα και του συστήματος OBD που ορίζονται στο προσάρτημα 5.

(1) Όπως ορίζονται στο παράρτημα II Α της οδηγίας 70/156/ΕΟΚ.

2.3. "Οικογένεια οχημάτων" σημαίνει ομαδοποίηση οχημάτων από τον κατασκευαστή, τα οποία, λόγω του σχεδιασμού τους, αναμένεται να έχουν παρόμοια χαρακτηριστικά από πλευράς εκπομπών καυσαερίων και συστήματος OBD. Οποιοσδήποτε κινητήρας της οικογένειας αυτής πρέπει να πληροί τις απαιτήσεις της παρούσας οδηγίας.

2.4. "Σύστημα ελέγχου εκπομπών" σημαίνει τον ηλεκτρονικό ελεγκτή ρύθμισης του κινητήρα καθώς και οποιοδήποτε εξάρτημα του συστήματος εκπομπών καυσαερίων ή εξαερούμενων καυσίμων, το οποίο τροφοδοτεί με δεδομένα ή λαμβάνει δεδομένα από τον ηλεκτρονικό ελεγκτή.

2.5. "Δείκτης δυσλειτουργίας" (Malfunction Indicator - MI) σημαίνει ορατό ή ακουστικό δείκτη που πληροφορεί με σαφήνεια τον οδηγό του οχήματος για περιπτώσεις δυσλειτουργίας οποιουδήποτε σχετικού με τις εκπομπές εξαρτήματος συνδεομένου με το OBD ή αυτού τούτου του OBD.

2.6. "Δυσλειτουργία" σημαίνει την ύπαρξη προβλήματος σε κάποιο σχετικό με εκπομπές εξάρτημα ή σύστημα το οποίο ενδεχομένως να επιφέρει υπέρβαση των ορίων εκπομπών που προβλέπονται στο σημείο 5.3.2 του παρόντος παραρτήματος.

2.7. "Δευτερεύουσα παροχή αέρα" σημαίνει ρεύμα αέρα που εισάγεται στο σύστημα εξαγωγής καυσαερίων με τη βοήθεια αντλίας ή αναρροφητικής βαλβίδας ή άλλου μέσου και που προορίζεται να υποβοηθά την οξείδωση των HC και CO που περιέχονται στο ρεύμα καυσαερίων.

2.8. "Διάλειψη κινητήρα" (Engine misfire) σημαίνει την έλλειψη καύσης στον κύλινδρο κινητήρα επιβαλλόμενης ανάφλεξης λόγω απουσίας σπινθήρα, πτωχής τροφοδοσίας σε καύσιμο, χαμηλής συμπίεσης ή άλλης αιτίας. Από πλευράς παρακολούθησης μέσω του OBD πρόκειται για το ποσοστό των διαλείψεων στο συνολικό αριθμό αναφλέξεων (όπως δηλώνεται από τον κατασκευαστή) το οποίο μπορεί να επιφέρει την υπέρβαση των ορίων εκπομπών που προβλέπονται στο σημείο 5.3.2 ή το ποσοστό εκείνο που μπορεί να οδηγήσει στην υπερθέρμανση καταλύτη ή καταλυτών εξαγωγής καυσαερίων, προκαλώντας του (τους) ανεπανόρθωτη βλάβη.

2.9. "Δοκιμή τύπου I" σημαίνει τον κύκλο οδήγησης (μέρη 1 και 2) που χρησιμοποιείται για τις εγκρίσεις εκπομπών, όπως περιγράφεται στο παράρτημα III προσάρτημα 1.

2.10. "Ένας κύκλος οδήγησης" αποτελείται από τη φάση εκκίνησης του κινητήρα, από συγκεκριμένη διαδικασία οδήγησης κατά την οποία ανιχνεύεται τυχόν εμφανιζόμενη δυσλειτουργία, και από το σβήσιμο του κινητήρα.

2.11. "Κύκλος προθέρμανσης" σημαίνει την λειτουργία του κινητήρα επί χρονικό διάστημα επαρκές ώστε η θερμοκρασία του ψυκτικού υγρού να ανέβει κατά 22 Κ τουλάχιστον από την θερμοκρασία κατά την εκκίνηση του κινητήρα και να φθάσει τουλάχιστον σε θερμοκρασία 343 Κ (70 °C).

2.12. Ο όρος "μικρορρύθμιση καυσίμου" (fuel trim) αφορά τις προσαρμογές του βασικού προγραμματισμού παροχής καυσίμου λόγω ανατροφοδοτήσεως δεδομένων (feedback). Βραχυπρόθεσμη μικρορρύθμιση καυσίμου σημαίνει δυναμικές ή στιγμιαίες προσαρμογές. Μακροπρόθεσμη μικρορρύθμιση καυσίμου σημαίνει προσαρμογές στο πρόγραμμα παροχής καυσίμου πολύ πιο μακροχρόνιες από εκείνες που αντιστοιχούν στις βραχυπρόθεσμες μικρορρυθμίσεις. Οι μακροπρόθεσμες αυτές προσαρμογές αντισταθμίζουν τις διαφορές και βαθμιαίες αλλαγές που επέρχονται με το χρόνο.

2.13. "Υπολογιζόμενη τιμή φορτίσεως" (Calculated load value - CLV) σημαίνει ένδειξη της τρέχουσας παροχής αέρα διαιρούμενη διά της μεγίστης παροχής αέρα, όπου η μεγίστη ροή αέρα διορθώνεται συναρτήσει του υψομέτρου. Ο ορισμός αυτός αντιστοιχεί σε αδιάστατο αριθμό ο οποίος δεν είναι χαρακτηριστικός για τον κινητήρα και παρέχει στον τεχνικό συντήρησης ένδειξη του ποσοστιαίου αξιοποιούμενου κυβισμού του κινητήρα (όπου 100 % αντιστοιχεί σε τελείως ανοικτή στραγγαλιστή βαλβίδα).

CLV = >NUM>τρέχουσα ροή αέρα>DEN>μεγίστη ροή (επίπ. θάλ.) Χ >NUM>ατμ. πίεση (στο επίπ. θάλασσας)>DEN>βαρομετρική πίεση

2.14. "Μόνιμος προκαθορισμένος τρόπος εκπομπών" (permanent emmission default mode) σημαίνει την περίπτωση όπου ο ελεγκτής ρύθμισης του κινητήρα μεταπηδά μονίμως σε θέση η οποία δεν απαιτεί σήμα εισόδου από αστοχούν κατασκευαστικό στοιχείο ή σύστημα, εφόσον η αστοχία του κατασκευαστικού στοιχείου ή συστήματος θα επέφερε αύξηση των εκπομπών σε επίπεδο άνω των ορίων που προβλέπονται στο σημείο 5.3.2 του παρόντος παραρτήματος.

2.15. "Μονάδα απόληψης ισχύος" (PTO/power take off) σημαίνει διάταξη που παίρνει κίνηση από τον κινητήρα για την τροφοδότηση με ενέργεια βοηθητικού, ενσωματωμένου στο όχημα, εξοπλισμού.

3. ΑΙΤΗΣΗ ΓΙΑ ΕΓΚΡΙΣΗ ΤΥΠΟΥ ΕΚ

3.1. Η αίτηση σύμφωνα με το παράρτημα I σημείο 3 συνοδεύεται από τις συμπληρωματικές πληροφορίες που προβλέπονται στο προσάρτημα 5 μαζί με:

3.1.1. δήλωση από τον κατασκευαστή σχετικά με:

3.1.1.1. στην περίπτωση οχημάτων εφοδιασμένων με κινητήρα επιβαλλόμενης ανάφλεξης, το ποσοστό των διαλείψεων ως προς συνολικό αριθμό αναφλέξεων που ενδέχεται να επιφέρει υπέρβαση των ορίων εκπομπών που προβλέπονται στο 5.3.2 του παρόντος παραρτήματος, εάν το ποσοστό αυτό εμφανίζεται ήδη από την έναρξη δοκιμής τύπου I όπως περιγράφεται στο παράρτημα III σημείο 5.3.1 7

3.1.1.2. στην περίπτωση οχημάτων εφοδιασμένων με κινητήρα επιβαλλόμενης ανάφλεξης, το ποσοστό των διαλείψεων ως προς συνολικό αριθμό αναφλέξεων που ενδέχεται να επιφέρει υπερθέρμανση καταλύτη ή καταλυτών εξαγωγής καυσαερίων και εν συνεχεία να προκαλέσουν ανεπανόρθωτη βλάβη 7

3.1.2. λεπτομερή γραπτά στοιχεία με τα οποία περιγράφονται πλήρως τα λειτουργικά χαρακτηριστικά του συστήματος OBD, συμπεριλαμβανομένου και καταλόγου όλων των σχετικών μερών του συστήματος ελέγχου εκπομπών του οχήματος, δηλαδή αισθητήρες, ενεργοποιητές και κατασκευαστικά στοιχεία που παρακολουθούνται από το σύστημα OBD 7

3.1.3. περιγραφή του δείκτη δυσλειτουργίας (MI) που χρησιμοποιείται στο σύστημα OBD για να επισημαίνεται αστοχία στον οδηγό του οχήματος 7

3.1.4. ο κατασκευαστής πρέπει να περιγράφει τα μέτρα που έχει λάβει ώστε να παρεμποδίζονται παραποιήσεις και τροποποίησεις του ηλεκτρονικού ελεγκτή εκπομπών 7

3.1.5. εφόσον χρειάζεται, αντίγραφα άλλων εγκρίσεων τύπου με τα σχετικά στοιχεία για να είναι δυνατόν να γίνονται επεκτάσεις στις εγκρίσεις 7

3.1.5.1. κατά περίπτωση, τα στοιχεία τα σχετικά με την οικογένεια οχημάτων όπως αναφέρεται στο προσάρτημα 6.

3.2. Για τις δοκιμές που περιγράφονται στο σημείο 5 του παρόντος παραρτήματος, στην τεχνική υπηρεσία που είναι αρμόδια για τη δοκιμή έγκρισης τύπου πρέπει να υποβάλλεται όχημα αντιπροσωπευτικό των τύπων ή της οικογένειας οχημάτων με το προς έγκριση OBD. Εφόσον η αρμόδια υπηρεσία αποφασίσει ότι το υποβληθέν όχημα δεν αντιπροσωπεύει πλήρως τον τύπο ή οικογένεια οχημάτων που περιγράφεται στο προσάρτημα 6 πρέπει, για τη δοκιμή σύμφωνα με το σημείο 5 του παρόντος παραρτήματος, να παρέχεται εναλλακτική λύση και, εφόσον χρειάζεται, πρόσθετο όχημα.

4. ΧΟΡΗΓΗΣΗ ΕΓΚΡΙΣΗΣ ΤΥΠΟΥ ΕΚ

4.1. Το πιστοποιητικό, σύμφωνα με το παράρτημα I σημείο 4, συντάσσεται κατά το υπόδειγμα που δίδεται στο προσάρτημα 7.

5. ΑΠΑΙΤΗΣΕΙΣ ΚΑΙ ΔΟΚΙΜΕΣ

5.1. Κάθε όχημα πρέπει να είναι εφοδιασμένο με σύστημα OBD σχεδιασμένο, κατασκευασμένο και τοποθετημένο στο όχημα κατά τρόπο ώστε να είναι δυνατόν να εντοπίζονται οι διάφορες περιπτώσεις φθοράς ή δυσλειτουργίας καθ' όλη τη διάρκεια ζωής του οχήματος. Προς τούτο, οι αρμόδιες για την έγκριση τύπου αρχές, πρέπει να δέονται ότι οχήματα τα οποία έχουν διανύσει χιλιόμετρα περισσότερα από τα προβλεπόμενα για τη δοκιμή ανθεκτικότητας τύπου V, που αναφέρεται στο σημείο 5.3.1, ενδεχομένως να εμφανίζουν κάποια υποβάθμιση της απόδοσης του συστήματος OBD οπότε υπάρχει περίπτωση να παρουσιαστεί υπέρβαση των ορίων εκπομπών που προβλέπονται στο σημείο 5.3.2 πριν το OBD επισημάνει την αστοχία στον οδηγό του οχήματος.

5.2. Το OBD πρέπει να είναι σχεδιασμένο, κατασκευασμένο και τοποθετημένο στο όχημα κατά τρόπο ώστε να πληροί τις απαιτήσεις του παρόντος παραρτήματος υπό συνθήκες κανονικής χρήσης.

5.2.1. Προσωρινή αδρανοποίηση του συστήματος OBD

5.2.1.1. Οι κατασκευαστές δύνανται να προβλέπουν την αδρανοποίηση του συστήματος OBD εάν η ικανότητα ελέγχου του OBD επηρεάζεται από τυχόν χαμηλή στάθμη καυσίμου. Εάν η ποσότητα του καυσίμου στη δεξαμενή υπερβαίνει 15 % της ονομαστικής χωρητικότητας της δεξαμενής, δεν επιτρέπει να αδρανοποιείται το OBD.

5.2.1.2. Οι κατασκευαστές δύνανται να προβλέπουν αδρανοποίηση του συστήματος OBD για θερμοκρασίες περιβάλλοντος κατά την εκκίνηση κατώτερες από 266 Κ (-7 °C) ή για υψόμετρα άνω των 2 500 μέτρων από την επιφάνεια της θάλασσας, υπό την προϋπόθεση ότι υποβάλλουν στοιχεία ή/και τεχνική αξιολόγηση με την οποία αποδεικνύεται ότι ο έλεγχος των εκπομπών υπό τις συνθήκες αυτές θα ήταν αναξιόπιστος. Οι κατασκευαστές δύνανται επίσης να αιτούνται την αδρανοποίηση του συστήματος OBD και σε άλλες θερμο